title: Interpersoonallinen psykoterapia

text: IPT:ta voidaan käyttää kunhan on tehty psykodiagnostinen tutkimus sekä kartoitettu ajankohtainen elämäntilanne haastattelun ja lähisuhteiden kartoituksen avulla. Tämän pohjalta voidaan fokusoida hoito keskeiselle ongelma-alueelle, rajata hoidon aika ja keskittyä potilaan nykyisiin ihmissuhteisiin, joka on selkein ero verrattuna aikuisten pitkään psykodynaamiseen terapiaan. IPT on lyhytkestoinen hoitomuoto, jonka kesto on ennakolta sovittu ja kestää vähintään 12 korkeintaan 16 viikoittaista ennalta sovittua istuntoa silloin, kun on kyse depression akuutista hoidosta. Viikoittaista harvajaksoisempaa hoitoa ei suositella.


title: Interpersoonallinen psykoterapia

text: IPT:ssa ajatellaan, että negatiiviset tapahtumat voivat johtaa mielialan laskuun. Tällä tavoin masentunut ihminen helposti vähentää sosiaalista toimintakykyään ja altistuu uudelleen negatiivisille tapahtumille. IPT-terapiassakävijä voi käyttää mainitun yhteyden ymmärtämistä ongelmiensa ratkaisussa. Yhteyden ymmärtäminen myös sinänsä lieventää masennusta. IPT:ssa ajatellaan lisäksi, että pelkkä ymmärtäminen ei takaa hoidon onnistumista, vaan on kyse myös elämän konkreettisesta muuttamisesta.


title: Interpersoonallinen psykoterapia

text: Kokeneelle psykoterapeutille IPT on hyvä työkalu depressiivisten potilaiden hoidossa, varsinkin hoidon alkuvaiheessa. IPT on etenemiseltään varsin nopeaa. Tavoitteena on, että potilaat hyötyisivät ajallisesti asetettujen tavoitteiden saavuttamisesta.


title: Interpersoonallinen psykoterapia

text: IPT:n toimintatapa on melko lähellä psykodynaamista terapiaa, mutta monet interventiot ovat yhteneväisiä kognitiivisten terapioiden kanssa.


title: Interpersoonallinen psykoterapia

text: Toisaalta pitkässä psykodynaamisessa terapiassa hoidon tavoitteena voidaan usein kuvata olevan pitkäaikaisten ongelmien ratkaiseminen ja persoonallisuuden rakenteiden aiheuttamat vaikeudet. Pidempi hoito tulee kysymykseen potilailla, jotka eivät ole hyötyneet IPT:sta, tai joilla on persoonallisuushäiriöstä johtuvia ongelmia. Näissä tapauksissa terapiatyö voi jatkua joko saman psykoterapeutin ohjauksessa, mikäli hänellä on riittävä koulutus ja yhteistyön jatkaminen katsotaan tarpeelliseksi, tai potilas voidaan ohjata toiselle psykoterapeutille.


title: Adolph Nehrkorn

text: Adolph Nehrkorn (29. joulukuuta 1841 Riddagshausen – 8. huhtikuuta 1916 Braunschweig) oli saksalainen lintutieteilijä ja munien keräilijä.


title: Adolph Nehrkorn

text: Nehrkorn opiskeli luonnontieteitä Berliinissä. Hän keräsi valtavat linnunmunakokoelmat, ja lahjoitti 20 000 munan kokoelman Berliinin museolle vuonna 1905.


title: Adolph Nehrkorn

text: Nehrkorn nimesi yhdessä Wilhelm Blasiuksen kanssa kastanjakäen ("Zanclostomus curvirostris") alalajin "borneensis". Hänen kunniakseen on nimetty sangihenrilli ("Zosterops nehrkorni") ja celebesinkukastaja ("Dicaeum nehrkorni").


title: Mellilän vaakuna

text: Mellilän vaakuna oli Mellilän kunnan tunnus. Vaakunan aihe viittaa maatalouspitäjän neljään henkikirjoituskylään.


title: Mellilän vaakuna

text: Vaakunan selitys kuuluu ”vihreässä kentässä neljä kultatähkää, jotka yhtyvät varsistaan ristiksi.” Vaakunan on suunnitellut Kaj Kajander, ja Mellilän kunnanvaltuusto hyväksyi sen 10. maaliskuuta 1969. Sisäasiainministeriö vahvisti vaakunan käyttöön 11. heinäkuuta samana vuonna.


title: Mellilän vaakuna

text: Vaakuna jäi epäviralliseksi kotiseutuvaakunaksi 2009, kun Mellilä yhdistyi Loimaan kaupunkiin.


title: Mohamed Nagy

text: Mohamed Nagy, tunnetaan myös nimellä Gedo (, s. 3. lokakuuta 1984) on egyptiläinen jalkapalloilija, pelipaikaltaan hyökkääjä ja hyökkäävä keskikenttäpelaaja, Hän edustaa Egyptin valioliigassa pelaavaa Al-Ahlia.


title: Mohamed Nagy

text: Nagy pelasi ensimmäisen maaottelunsa 29. joulukuuta 2009 Malawia vastaan. Hän pelasi ensimmäiset arvokisansa vuoden 2010 Afrikan kisoissa, jossa Nagy onnistui tekemään uransa toisen maalin tultuaan Egyptin avausottelussa vaihdosta kentälle Nigeriaa vastaan. Samoissa kisoissa hän nousi Egyptin sankariksi tehtyään aina maalin tulleessaan vaihdosta kentälle, sekä erityisesti tehtyään Afrikan kisojen loppuottelussa ratkaisevan 0-1 maalin Ghanaa vastaan.


title: Stephen Keshi

text: Stephen Keshi (23. tammikuuta 1962 Lagos – 8. kesäkuuta 2016 Benin City) oli nigerialainen jalkapallovalmentaja ja puolustaja.


title: Stephen Keshi

text: Keshi aloitti pitkän uransa kotimaassaan ACB Lagosin puolustajana. Pelattuaan muutaman vuoden Afrikassa Keshi siirtyi 1986 belgialaisseura KSC Lokereniin, jossa pelasi yhden kauden. Tämän jälkeen hän edusti neljä kautta suurseura RSC Anderlechtia voittaen Belgian mestaruuden kaudella 1990–1991 sekä kaksi Belgian Cupia. Mestaruuskauden jälkeen Keshi siirtyi RC Strasbourgiin, jossa pelasi kaksi kautta. Kaudeksi 1993–1994 Keshi siirtyi RWD Molembeekiin, jossa pelasi viimeisen kautensa Euroopassa. Tämän jälkeen hän pelasi vielä kaksi kautta Yhdysvalloissa ja uransa viimeiseksi jääneen kauden 1997 Malesiassa.


title: Stephen Keshi

text: Nigerian maajoukkueessa Keshi pelasi MM-kisoissa 1994.Keshi opiskeli valmennusta Yhdysvalloissa ja aloitti uransa 1996 Nigerian maajoukkueen valmennusryhmässä. Päävalmentajana Keshi debytoi Togon maajoukkuevalmentajana vuonna 2004. Hänen johdollaan Togo selviytyi sensaatiomaisesti MM-kisoihin 2006. Keshi siirrettiin kuitenkin apulaisvalmentajaksi kehnosti menneiden Afrikan mestaruuskisojen jälkeen.


title: Stephen Keshi

text: MM-kisojen aikana Togon joukkue ajautui sisäisiin riitoihin, joita päävalmentajaksi tullut Otto Pfister ei kyennyt selvittämään. Saksalaisen erottua Togo oli ilman valmentajaa, kunnes Keshi palasi päävalmentajaksi helmikuussa 2007.


title: Stephen Keshi

text: Huhtikuussa 2008 Keshistä tuli Malin maajoukkueen päävalmentaja. Keshi ei onnistunut luotsaamaan Malia MM-kisoihin 2010, mutta sai silti jatkaa tehtävissään. Hyvästä yrityksestä huolimatta Malin tie katkesi avauskierrokselle tammikuussa 2010 pelatuissa Afrikan mestaruuskisoissa. Kisojen jälkeen Keshi sai potkut.


title: Stephen Keshi

text: Marraskuun alussa 2011 Keshistä tuli Nigerian maajoukkueen päävalmentaja. Helmikuussa 2013 Nigeria voitti Keshin alaisuudessa Afrikan mestaruuden 19 vuoden tauon jälkeen. Keshi oli itse pelaajana voittamassa maan edellistä mestaruutta vuonna 1994. Keshi luotsasi Nigerian myös MM-kisoihin 2014. Joukkue voitti alkulohkossaan Bosnia ja Hertsegovinan, hävisi Argentiinalle ja pelasi tasan Iranin kanssa, mikä riitti jatkopaikkaan. Pudotuspelien ensimmäisellä kierroksella Nigeria hävisi Ranskalle 2–0. Kisojen jälkeen Nigeria pelasi heikosti Afrikan mestaruuskisojen karsinnoissa ja Keshi sai lokakuun puolivälissä potkut. Vain pari viikkoa potkujen jälkeen Nigerian liitto palkkasi Keshin takaisin päävalmentajaksi. Afrikan mestaruuskisojen 2015 karsinnoissa Nigeria ei voittanut Keshin alaisuudessa otteluakaan ja hänen työtään varjostivat jatkuvat riidat maan jalkapalloliiton kanssa. Lopulta Nigerian liitto ei jatkanut enää Keshin sopimusta ja hänet korvasi kesällä 2015 Sunday Oliseh.Keshi oli naimisissa Kate Keshin (o.s. Abureme) kanssa 33 vuotta. Kate kuoli syöpään 10. joulukuuta 2015. Heillä oli neljä lasta. Stephen Keshi kuoli sydänkohtaukseen 54-vuotiaana Nigerian Benin Cityssä 8. kesäkuuta 2016.


title: Vuosalmi

text: Vuosalmi oli kylä Äyräpään kunnassa Karjalankannaksella Viipurin läänissä Neuvostoliitolle luovutetulla alueella. Nykyisin kylä on asumaton ja sen alue kuuluu Venäjän Leningradin alueen Käkisalmen piiriin. Vuosalmi oli pinta-alaltaan Äyräpään kunnan suurin kylä ja se käsitti Vuoksen muusta Äyräpäästä erottaman kunnan koillisosan. Vuosalmi rajoittui pohjoisessa Vuoksenrannan kuntaan, idässä Vuokselan kuntaan, etelässä Äyräpään kirkonkylään Pölläkkälään ja lännessä Paakkolan kylään. Laajan kylän pinta-ala oli 57,3 km² ja sillä oli pituutta 15 kilometriä. Vuonna 1939 kylässä oli noin 1 000 asukasta. Vuoksen varrella vastapäätä Äyräpään kirkonkylää sijainneen kyläkeskuksen lisäksi kylään kuului Kalliola Antrean suuntaan vievän maantien varrella, Salonkylä aivan kylän pohjoisosassa yhteismetsän takana ja Ventelä Vuokselaan vievän maantien risteyksessä.


title: Vuosalmi

text: Vuosalmi sijaitsi hyvien liikenneyhteyksien varrella. Kylästä johti maantiet Räisälään kautta Käkisalmeen, jonne oli 74 kilometriä, Vuokselaan kautta Kiviniemeen, jonne oli 35 kilometriä ja Vuoksenrannan kautta Antreaan, jonne oli 40 kilometriä. Vuosalmen ja Äyräpään kirkonkylän välistä virtaavan Vuoksen ylittävä lauttayhteys kesti viisi minuuttia. Talvisin käytössä oli jäätie. Lautan korvaamista sillalla suunniteltiin 1930-luvulla. Kirkonkylän puolelta oli maantieyhteys Kantatie 62 pitkin Viipuriin, jonne oli matkaa 58 kilometriä. Viipuri–Valkjärven radan Äyräpään asema sijaitsi myös kirkonkylän puoleisella rannalla. Vuoksen laivoilla oli tärkeä liikenteellinen merkitys ennen linja-autojen yleistymistä ja rautatien valmistumista.


title: Vuosalmi

text: Vuosalmen koulupiiri perustettiin vuonna 1900 ja koulu aloitti Pasurin talossa vuonna 1902. Oman koulun perustamista ennen Vuosalmi oli kuulunut Mälkölän koulupiiriin. Vuosalmen koulurakennus valmistui vuonna 1906. Kylän oppilasmäärä kuitenkin kasvoi ja vuonna 1926 aloitettiin toisen koulun rakentaminen, joka sai nimekseen Kalliolan koulu. Molemmat koulurakennukset tuhoutuivat talvisodassa. Keski-Vuoksen Osuusliikkeellä oli kylässä kaksi myymälää: toinen kylän keskustassa lauttalaiturin vieressä ja toinen Kalliolassa. Kalliolassa sijaitsi myös Vuosalmen nuorisoseuran talo. Kylässä toimivat myös suojeluskunta, Lotta Svärd, marttayhdistys ja urheiluseura Salmen Veikot.


title: Vuosalmi

text: Maatalous oli Vuosalmen pääelinkeino. Vuosalmi oli aikoinaan ollut osa Ventelän hovin lahjoitusmaata. Valtio osti lahjoitusmaan vuonna 1886 ja jakoi sen lampuodeille perintötiloiksi vuonna 1901. Lahjoitusmaan 1998 hehtaarin laajuiset metsät valtio jätti kruununpuistoksi, josta muodostettiin Vuosalmen yhteismetsä vuonna 1909. Vuonna 1939 kylässä oli peltoa 1200 hehtaaria, joka oli noin viidennes kylän pinta-alasta. Maatiloja oli samana vuonna 125. Karjataloutta edistämään perustettiin tarkastusyhdisty ja maidonmyyntiosuuskunta.


title: Vuosalmi

text: Vuosalmelaisista moni sai elantonsa myös teollisuudesta. Kylässä toimi Juvosen huopa- ja kehruutehdas ja Karjalan huopatehdas, jotka työllistivät noin 90 henkeä, Pasurin saha ja mylly (noin 60 työntekijää), Veljekset Rämön Konepaja, valtion omistama Ventelän mylly ja Pykälän saha.


title: Vuosalmi

text: Alun perin Muolaaseen kuuluneessa Vuosalmessa oli vuonna 1553 kuusi taloa. Vuonna 1914 Vuosalmi erotettiin Muolaan seurakunnasta uuteen Vuokselan seurakuntaan ja vuonna 1917 toimintansa aloittaneeseen Vuokselan kuntaan. Vuokselaan Vuosalmi ehti kuulua vain yhdeksän vuotta, sillä vuonna 1926 Muolaan pohjoisosasta muodostettiin Äyräpään kunta, johon myös Vuosalmi liittyi. Liittymisvuonna kylässä oli 930 asukasta.


title: Vuosalmi

text: Talvisodan alettua vuonna 1939 evakuoitiin Vuosalmen väestö läntisempään Suomeen heti sodan alussa joulukuussa. Moskovan rauhassa 1940 alue luovutettiin Neuvostoliitolle, mutta Suomi valtasi alueen takaisin jatkosodan alussa 1941 ja kylän asukkaat pääsivät palaamaan raunioituneeseen kotikyläänsä. Paluumahdollisuutta ehti hyödyntää 739 asukasta eli noin 74 prosenttia. Jälleenrakennus keskeytyi vuonna 1944 Neuvostoliiton suurhyökkäyksen alettua ja kylän asukkaat evakuoitiin uudelleen. Vuosalmen eteläpuolelta kulki Mannerheim-linja ja Vuosalmi pysyi suomalaisten joukkojen hallussa kummankin sodan loppuun asti, mutta rauhanteossa kylä jäi Neuvostoliiton puolelle.


title: Ihmisoikeudet Britanniassa

text: Tämä artikkeli kertoo Britannian ihmisoikeustilanteesta.


title: Ihmisoikeudet Britanniassa

text: Salailu terrorisminvastaisissa toimissa on johtanut Britanniassa epäreiluihin oikeustoimiin. Britannia ei ole selvittänyt kaikkia vanhoja ihmisoikeuksien rikkomusepäilyjä.


title: Ihmisoikeudet Britanniassa

text: Amnesty Internationalin vuosiraportin 2016 mukaan Britannia kiihdytti massavalvontaa verkossa terrorismin vastaisten toimien nimissä.


title: Ihmisoikeudet Britanniassa

text: Heinäkuussa 2008 YK:n ihmisoikeuskomitea oli huolissaan Pohjois-Irlannin murhien, mukaan lukien ihmisoikeuspuolustajien murhien, selvityksistä. Komitean mukaan vastuullisia ei ollut tuomittu ja tehdytkään selvitykset eivät olleet riippumattomia. Vuonna 2008 selvittämättömiin murhiin sisältyi ihmisoikeusjuristi Patrick Finucane vuonna 1989 ja ihmisoikeusjuristi Rosemary Nelson vuonna 1999.


title: Ihmisoikeudet Britanniassa

text: YK arvioi Britannian lasten oikeuksia lokakuussa 2008. Arvion mukaan köyhyys on vaikea ongelma lapsille brittien departementeissa ja erityisesti Pohjois-Irlannissa, jossa 20 % lapsista elää pysyvässä köyhyydessä. Raportti painotti, että lasten kehitykseen riittävä elintaso, koulutus ja terveys on keskeistä. YK:n lastenoikeuskomitea kehotti Britanniaa kohdistamaan enemmän apua kaikkein köyhimmille ja vaikeimmissa oloissa eläville lapsille.


title: Ihmisoikeudet Britanniassa

text: Britannia ratifioi ihmiskaupan vastaisen lain joulukuussa 2008.


title: Ihmisoikeudet Britanniassa

text: Britannia vastustaa kuolemanrangaistusta eikä täten maassa voi tuomita kuolemaan.


title: Ihmisoikeudet Britanniassa

text: Britannia on ratifioinut kansainväliset vuoden 1951 ja 1967 pakolaissopimukset. Amnesty Internationalin mukaan Britannia palautti vuonna 2008 ihmisiä maihin, joissa heidän turvallisuutta ei voitu taata.


title: Ihmisoikeudet Saudi-Arabiassa

text: Saudi-Arabian ihmisoikeudet ovat kansainvälisten järjestöjen mukaan puutteelliset sananvapauden, oikeudenkäyntien, tuomioiden, pakolaispolitiikan ja naisten oikeuksien suhteen.


title: Ihmisoikeudet Saudi-Arabiassa

text: Amnesty International vuosiraportti 2016 mukaan Saudi-Arabia on iskenyt julmasti hallinnon arvostelijoita ja uudistusten puolestapuhujia vastaan. Saudi- Arabia on syyllistynyt sotarikoksiin johtaessaan ilmaiskuja Jemenissä . Saudi-Arabia esti yritykset aloittaa YK-johtoinen selvitys sodan osapuolten teoista.


title: Ihmisoikeudet Saudi-Arabiassa

text: YK:n mukaan Saudi-Arabian inhimillisen kehityksen indeksi oli ylempää keskitasoa vuonna 2004. YK:n arviossa Saudi-Arabia oli sijalla 76 arvioidusta 177:stä maasta vuonna 2004. Saudi-Arabian sananvapaudessa, reiluissa tuomioissa, kuolemantuomioissa, pakolaispolitiikassa ja naisten oikeuksissa on parannettavaa. Amnesty Internationalin mukaan tuhansia ihmisiä oli vangittuna ilman oikeudenkäyntiä vuonna 2008.


title: Ihmisoikeudet Saudi-Arabiassa

text: Saudia-Arabia teki aiempaa tiiviimpää yhteistyötä YK:n kanssa vuonna 2008. Tammikuussa 2008 ilmestyi YK:n ensimmäinen naisten syrjintää arvioiva raportti ja helmikuussa 2008 Saudi-Arabiassa vieraili ensimmäistä kertaa YK:n naisiin kohdistuvaa väkivaltaa ehkäisevä arvioija. Saudi-Arabia on ratifioinut YK:n sopimuksen ehkäistä kaikki naisiin kohdistuva syrjintä (Convention on the Elimination of All Forms of Discrimination against Women CEDAW).


title: Ihmisoikeudet Saudi-Arabiassa

text: Amnesty Internationalin mukaan Saudi-Arabiassa vangittiin vuonna 2008 satoja opposition jäseniä, myös rauhanomaisesta hallituksen kritiikistä.


title: Ihmisoikeudet Saudi-Arabiassa

text: Amnesty Internationalin mukaan Saudi-Arabiassa on naisten asema on heikompi miehiin verrattuna perhelaissa ja työllisyysmahdollisuuksissa. Naiset eivät saa matkustaa yksin. Ulkomaalaisten saudinaisten lapset, toisin kuin miesten, eivät saa maan kansalaisuutta. Laki ei turvaa naisia väkivaltaa vastaan riittävästi Amnestyn mukaan. Naisten koulutusoikeuksissa oli parannuksia vuonna 2008, mutta valitukset syrjinnästä, väkivallasta ja uskonnonvapaudesta jatkuvat. Miesten naisten valvontaoikeus rajoittaa mm. naisten omistusoikeuksia ja omaisten perimisoikeuksia, koulutusoikeuksia, työllisyysoikeuksia ja asuinpaikan valintaa. Arabinaiset vetosivat ihmisoikeuspuolustajiin siinä, ettei heitä unohdettaisi jatkossakaan.


title: Ihmisoikeudet Saudi-Arabiassa

text: Oikeudenkäynnit eivät ole aina riippumattomia ja reiluja. Kuolemantuomioita ja raipaniskuja käytetään rangaistuksena.


title: Ihmisoikeudet Saudi-Arabiassa

text: Saudi-Arabia, kuten Irak, Iran ja Jemen, langettaa kuolemantuomioita. Kehityksessä on positiivisia merkkejä siten, että arabimaat, mukaan lukien Saudi-Arabia, eivät vastustaneet YK:n kuolemantuomion lakkautustavoitetta joulukuussa 2008. Kuolemantuomioiden oikeudenkäynnit ovat salaisia eivätkä ne ole reiluja. Vuonna 2008 tapettiin ainakin 102 ihmistä, joista oli 39 ulkomaalaisia. Tuomiot kohdistuvat etenkin köyhiin, siirtotyöläisiin ja naisiin. Täytäntöönpano on julkinen.


title: Kosmos 111

text: Kosmos 111 () oli Neuvostoliiton Luna-ohjelmaan kuulunut epäonnistunut kuuluotain joka lähettiin matkaan Baikonurin avaruuskeskuksesta 1. maaliskuuta 1966. Kosmos 111 oli seuraavan Luna 10-luotaimen kaltainen E-6S sarjan kuuluotain. Kosmos 111 oli ensimmäinen yritys lähettää luotain toisen taivaankappaleen kiertoradalle, mutta kiihdytysraketin vika jätti luotaimen matalalle maata kiertävälle radalle. Ilmakehän kitka pudotti luotaimen kaksi päivää myöhemmin 3. maaliskuuta. Epäonnistumisen salaamiseksi luotaimelle annettiin Kosmos-sarjan satelliittitunnus eikä luotaimen todellista tehtävää myönnetty julkisesti.


title: Kosmos 111

text: Neuvostoliitto oli saavuttanut erävoiton kilpajuoksussa Kuuhun Luna 9:n onnistuessa tekemään ensimmäisen pehmeän laskeutumisen Kuuhun. Yhdysvaltojen Lunar Orbiter -ohjelman suunnitelmana oli lähettää luotaimia Kuun kiertoradalle vuoden 1966 aikana. Jotta Neuvostoliitto saisi ensimmäisenä luotaimen kiertämään Kuuta muunnettiin kaksi E-6 sarjan laskeutujaa kiertolaisluotaimiksi E-6S, joista Kosmos 111 laukaistiin ensimmäisenä. Varalla ollut luotain laukaistiin onnistuneesti 31. maaliskuuta Luna 10 -nimellä.


title: Kosmos 111

text: Kosmos 111 lähetettiin matkaan Baikonurin avaruuskeskuksesta 1. maaliskuuta 1966 Molnija-M kantoraketilla. Luotain pääsi onnistuneesti matalalle Maata kiertävälle radalle josta se oli tarkoitus lähettää edelleen kohti Kuuta, mutta Blok-L kiihdytysvaiheen asennonsäätimen jumiuttuminen johti luotaimen hallinnan menettämiseen. Luotain putosi ilmakehän kitkan vaikutuksesta kaksi päivää myöhemmin 3. maaliskuuta. Epäonnistumisen salaamiseksi luotaimelle annettiin Kosmos-sarjan satelliittitunnus eikä luotaimen todellista tehtävää myönnetty julkisesti. Laukaisu oli ajoitettu osaltaan juhlistamaan Neuvostoliiton kommunistisen puolueen 23. edustajankokousta, joka oli ensimmäistä kertaa Leonid Brežnevin johtama.


title: Kosmos 111

text: Blok-L vaihe mukaan lukien Kosmos 111:n massa oli 6540 kg josta luotaimen osuus 1600 kg. Kiertoradan alin piste oli aluksi 168 kilometrin korkeudella ja ylin piste 180 kilometrin korkeudella kiertoajan ollessa 88,00 minuuttia.


title: Kosmos 111

text: Kosmos 111 oli E-6S sarjan kuuluotain jossa aiemman E-6 laskeutujan laskeutumiskapseli oli korvattu irrotettavalla kiertorataosalla. Kiertorataosa oli 150 cm:n pituinen tyvestään 75 cm halkaisijaltaan oleva 245 kg:n painoinen sylinteri jossa mittalaitteet sijaitsivat. Laiteosassa sijaitsivat luotaimen KTDU-5A rakettimoottori ja ohjausjärjestelmät. Kokonaismassa oli 1600 kg. Luotaimessa ei ollut aurinkopaneeleja, vaan se toimi akkujen varassa.


title: Kosmos 111

text: Luotain sisälsi seitsemän tieteellistä mittalaitetta: magnetometrin, gammaspektrometrin, piezosähköisen mikrometeoroidi-ilmaisimen, varattujen hiukkasten ilmaisimen, aurinkotuulen plasman elektronien laskurin sekä Kuun pinnan tutkimiseen röntgensäde- ja infrapunailmaisimet. Lisäksi luotaimen radiolähettimen avulla olisi ollut mahdollista tutkia Kuun painovoimaa ja tarkkailla radiolähetysten muuttumista luotaimen kulkiessa Kuun taakse.


title: Ihmisoikeudet Kazakstanissa

text: Tämä artikkeli käsittelee ihmisoikeuksien tilaa Kazakstanissa.


title: Ihmisoikeudet Kazakstanissa

text: YK:n mukaan Kazakstanin inhimillisen kehityksen indeksi oli ylempää keskitasoa vuonna 2004. YK:n arviossa Kazakstan oli sijalla 79 arvioidusta 177:stä maasta vuonna 2004.


title: Ihmisoikeudet Kazakstanissa

text: Kazakstanin demokratiassa ja ihmisoikeuksissa on puutteita. Kazakstan rikkoo sananvapautta ja ilmaisuvapautta. Toimittaja Sergei Duvanovin mukaan demokratian arvot hukkuivat Kazakstanissa öljyyn, kun maalle annettiin Etyj-puheenjohtajuus vuodeksi 2010.


title: Ihmisoikeudet Kazakstanissa

text: Johtava sananvapausjärjestö on Adil Soz. Useita toimittajia on tuomittu kriittisistä artikkeleista. Oppositiolehti Respublika on kielletty.


title: Ihmisoikeudet Kazakstanissa

text: Euroopan parlamentin jäsen, Euroopan sosialistipuolueen ryhmän Liisa Jaakonsaari arvosteli Oulun kaupungin taloussuhteita Kazakstanin pääkaupungin, Astanan, kanssa ystävyyskaupunkisuhteiden perusteella Kazakstanin ihmisoikeustilanteen vuoksi.


title: Ihmisoikeudet Kazakstanissa

text: Yksi valtiopäiville toistaiseksi pääsemätön Suomen Sosialidemokraattien Puolueen tapaan sosialistisen internationaalin puolue Kazakstanissa on Kansallinen sosiaalidemokraattinen puolue (Zhalpyulttyk Sotsial-Demokratiyalyk Partiya), jonka esittämän kritiikin perusteella voitaneen päätellä sen esiintyvän oikeana oppositiopuolueena.


title: Kilimanjaron alue

text: Kilimanjaron alue on yksi Tansanian 30 hallinnollisesta alueesta (mkoa eli region). Se sijaitsee maan pohjoisosassa.


title: Kilimanjaron alue

text: Alueen pinta-ala on 13 309 neliökilometriä. Vuonna 2005 siellä arvioitiin olevan noin 1,4 miljoonaa asukasta. Alueen pääkaupunki on Moshi.


title: Kilimanjaron alue

text: Alueen suurimmat etniset ryhmät ovat chaggat ja paret. Maanviljelys on tärkein elinkeino. Myyntiin kasvatetaan enen kaikkea kahvia. Vaikka alue on Tansanian pienimpiä, siellä tuotetaan noin kolmannes maan kahvista.


title: Adolphe Simon Neboux

text:
Adolphe Simon Neboux (1806–1844) oli ranskalainen lääkäri ja luonnontutkija.
Neboux osallistui amiraali Abel du Petit-Thouarsin johtamalle tutkimusmatkalle fregatti "Vénuksella" vuosina 1836–1839. Retkikunta tutki Pohjois-Amerikan Tyynenmeren rannikkoa ja kävi myös Galápagossaarilla.


title: Adolphe Simon Neboux

text: Neboux nimesi kaksi uutta lintulajia, marquesasinhedelmäkyyhkyn ("Ptilinopus dupetithouarsii") ja yölokin ("Creagrus furcatus") 1840. Hänen kunniakseen on nimetty sinijalkasuula ("Sula nebouxii").


title: Australiansinimaluri

text:
Australiansinimaluri ("Malurus splendens") on australialainen malurien heimoon kuuluva varpuslintu.
__notoc__
Linnun pituus on 12-14 cm ja paino noin 9 g. Juhlapukuinen koiras on huomiota herättävän värikäs: päässä ja yläselässä on turkoosia, rinnassa, vatsassa ja pyrstössä lemmikinsinistä. Kaulan ympäri kulkee musta rengas ja silmien yli musta raita. Muina aikoina koiraat samoin kuin naaraat ja nuoret linnut ovat huomiota herättämättömän varpusmaisen harmaanruskeita.


title: Australiansinimaluri

text: Australiansinimalureita tavataan Australian puoliaavikoilla, kuivissa pensaikoissa.


title: Australiansinimaluri

text: Australiansinimalurit syövät hyönteisiä ja siemeniä.


title: Australiansinimaluri

text: Australiansinimalurinaaras rakentaa pallomaisen pesän ruohosta ja puunkuoren suikaleista. Se munii 2-4 munaa ja hautoo niitä yksin. Poikaset kuoriutuvat noin 15 päivän kuluttua ja poikasia ruokitaan pesässä noin 11 päivää.


title: Välivuosi

text: Välivuodella tarkoitetaan useimmiten opiskelijan peruskoulun, lukion tai ammattitutkinnon suorittamisen päättymisen jälkeistä aikaa, jolloin opiskelija ei esimerkiksi ole päässyt aloittamaan lukiota, opiskelemaan ammattitutkintoa tai siirtymään työelämään. Opiskelija voi myös tietoisesti pitää välivuoden, jonka aikana hän miettii mitä haluaa tulevaisuudelta työelämän tai jatko-opiskelun suhteen. Esimerkiksi peruskoulun suorittamisen jälkeen voi hakeutua niin sanotulle kymppiluokalle tai hakea Ammattistarttia. Lukion jälkeen ennen korkeakouluopintojen aloittamista voi esimerkiksi lähteä vapaaehtoistöihin ulkomaille. Nuorille sopivia vapaaehtoisjärjestöjä ovat esimerkiksi AIESEC, EVS ja CIMO.


title: Välivuosi

text: Pitkä ajanjakso poissa koulutuksesta ja työelämästä lisää riskiä mielenterveysongelmista. Vaarallisimpia ovat välivuodet 16-18-vuotiaana. Välivuosia voisi ehkäistä varhaisella puuttumisella, tukemalla koulunkäyntiä ja koulussa viihtymistä huomioiden perheen tilanne. Ongelmat alkavat usein peruskouluiässä tai jo ennen sitä. Koulunkäynnin vaikeudet tai mielenterveyden ongelmat vaikeuttavat jatkokoulutuksen saamista.


title: Välivuosi

text: Välivuosiin liittyviä ongelmia ovat rikostuomiot, toimeentulotuen tai psyykenlääkkeiden käyttäminen, teiniäitiys, psykiatrisen hoidon tarve. Myös oma elämän muutos tai halu tehdä jotain muuta itselle tärkeämpää on vaihtoehtona silloin kun oppivelvollisuus päättyy eli 17 vuotiaana. Yksikin välivuosi kaksinkertaistaa riskin joutua toimeentulotuen asiakkaaksi. Mitä enemmän välivuosia on, sitä useammin henkilö kohtaa sosiaalisia ja mielenterveydellisiä ongelmia.


title: Sven Nilsson

text: Sven Nilsson (8. toukokuuta 1787 Landskrona – 30. marraskuuta 1883 Lund) oli ruotsalainen arkeologi, luonnontutkija ja lintutieteilijä, jota myös kutsutaan Ruotsin lintutieteen isäksi.


title: Sven Nilsson

text: Sven Nilsson oli nuorin maanviljelijä Nils Nilssonin ja Tora Svenssonin seitsemästä lapsesta. 1806 Nilsson aloitti pappisopinnot Lundin yliopistossa, mutta eläintieteen professori Anders Jahan Retzius sai hänen mielenkiintonsa suuntautumaan luonnontieteisiin. Nilsson kirjoitti tutkielman nisäkkäiden systematiikasta ja sai dosentin viran Lundin yliopistosta 1812. Hänet valittiin Ruotsin kuninkaallisen tiedeakatemian jäseneksi 1821.


title: Sven Nilsson

text: Vuonna 1828 Nilsson nimitettiin Ruotsin luonnonhistoriallisen museon johtajaksi Tukholmaan. 1832 hän sai eläintieteen professorin viran Lundin yliopistosta, ja tätä virkaa hän hoiti vuoteen 1856 saakka.


title: Sven Nilsson

text: Nilsson julkaisi useita kirjoja, muun muassa "Ornithologica suecica" (Kööpenhamina 1817) ja "Svensk Ornithologi eller Beskrifning öfver Sveriges Foglar" (1824).


title: Kalevankatu 34

text: Kalevankatu 34 on suomalaisen Problems? -yhtyeen 11. ja viimeisin studioalbumi. Se julkaistiin 10. helmikuuta 2010.


title: Chinedu Obasi

text: Chinedu Obasi Ogbuke (s. 1. kesäkuuta 1986 Enugu) on nigerialainen jalkapalloilija, pelipaikaltaan hyökkääjä.


title: Chinedu Obasi

text: Obasi pelasi kotimaassaan pitkään junioritasolla ja siirtyi 19-vuotiaana Norjaan Lynin joukkueeseen, jossa hän pelasi kolmen kauden verran. Obasi siirtyi 27. elokuuta 2007 Saksaan Hoffenheimiin, jossa hän onnistui tekemään ensimmäisellä kaudellaan 12 maalia 27 ottelussa.


title: Lindin alue

text: Lindin alue on yksi Tansanian 30 hallinnollisesta alueesta (mkoa eli region). Se sijaitsee maan kaakkoisosassa.


title: Lindin alue

text: Alueen pinta-ala on 66 046 neliökilometriä. Vuonna 2005 siellä arvioitiin olevan noin 820 000 asukasta. Alueen pääkaupunki on Lindi.


title: Lindin alue

text: Lindin alue on perustettu vuonna 1971. Sen suurin matkailunähtävyys on Selousin suojelualue. Se on alavaa rannikkoseutua, enimmäkseen savannia.


title: Jack Abramoff

text: Jack Abramoff (28. helmikuuta 1959 Atlantic City, New Jersey, Yhdysvallat) on yhdysvaltalainen lobbari, liikemies ja talousrikollinen.


title: Jack Abramoff

text: Abramoff oli vuoteen 2004 asti yksi merkittävimmistä poliittisista lobbareista Washingtonissa. Vuonna 2004 aloitettiin tutkinnat Abramoffin toimista, kun selvisi, että hän oli työkumppaninsa Michael Scanlonin kanssa saanut 45 miljoonaa dollaria intiaaniheimoilta, joilla on kasinoita. Tutkimuksissa kävi ilmi, että Abramoff oli tarjonnut poliitikoille ja heidän avustajille aterioita, matkoja ja lippuja urheilutapahtumiin sekä ohjannut intiaaniheimoja lahjoittamaan miljoonia dollareita poliitikoille ja puolueille.


title: Jack Abramoff

text: Abramoff tunnusti 3. tammikuuta 2006 syyllisyytensä intiaaniheimojen huijaamiseen veropetokseen ja maksamaan lahjuksia virkamiehille. Erillisessä jutussa seuraavana päivänä Abramoff myönsi syyllisyytensä vehkeilyyn ja sähköiseen petokseen kasinolaivojen ostossa vuonna 2000. Hän ja Adam Kidan esiintyivät luotonantajina, jotka olivat laittaneet 23 miljoonaa dollaria SunCruz Casinos -laivayhtiön kauppaan. He esittivät myös dokumentteja, jotka näyttivät todistavan rahan siirron, vaikka he todellisuudessa eivät olleet maksaneet kaupassa juuri mitään. Laivayhtiö meni seuraavana vuonna konkurssiin. Abramoff tuomittiin 70 kuukaudeksi vankilaan.


title: Jack Abramoff

text: Tuomio korruptiosta tuli Abramoffille syyskuussa 2008. Hänelle langetettiin poliitikkojen lahjomisesta neljäksi vuodeksi vankeuteen, joka suoritettaisiin yhtäaikaisesti aiemmin rangaistuksen kanssa. Tuomio oli pienennetty, sillä Abramoff oli toiminut yhteistyössä viranomaisten kanssa korruptoituneiden virkamiesten kiinnisaamiseksi. Hänen ansiostaan noin kymmenen virkamiestä oli pidätetty, mukaan luettuna entinen edustajainhuoneen jäsen Bob Ney.


title: Final Fantasy X:n ja X-2:n hahmot

text: Final Fantasy-sarjan kymmenennen osan, roolipeli "Final Fantasy X":n tapahtumat keskittyvät velhotar (Summoner) Yunan ja hänen vartijoidensa (Guardians) ympärille. Heidän tehtävänään on kukistaa Sin-niminen olento. Pelin tapahtumapaikka on Spira, Final Fantasy X:n fiktiivinen maailma. Peli on kerrottu Tidusin, Spiraan joutuneen pojan näkökulmasta. Hahmot on suunnitellut Tetsuya Nomura. Pelin jatko-osan, "Final Fantasy X-2":n, tapahtumat sijoittuvat kaksi vuotta Final Fantasy X:n tapahtumien jälkeen, ja siinä esiintyvät hahmot ovat suurimmaksi osaksi samoja kuin edeltäjässään.


title: Final Fantasy X:n ja X-2:n hahmot

text: Final Fantasy X:ssä on seitsemän pelattavissa olevaa päähahmoa: "Tidus", "Yuna", "Kimahri Ronso", "Auron", "Lulu", "Wakka" ja "Rikku". Final Fantasy X-2:n pelattavat hahmot ovat Yuna, Rikku ja uusi hahmo, Paine.


title: Final Fantasy X:n ja X-2:n hahmot

text: Useat ei-pelattavat hahmot ("Non-Playable Character" tai "NPC"), jotka ovat juonen kannalta tärkeitä, ovat tärkeiden protagonististen hahmojen vanhempia, kuten "Jecht" ( Tidusin isä), "Braska" (Yunan isä) ja "Cid" (Rikkun isä). Tärkeimmät antagonistiset Final Fantasy X:n hahmot ovat "Seymour Guado" ja muut Yevon-uskonnon johtajat (Maesters), mutta pääpaino vastustajana on tuhoisalla "Sin"-nimisellä olennolla. Final Fantasy X-2:ssa on omat antagonistinsa, joihin pelaajan tekemät valinnat osaksi vaikuttavat. Peleissä nimellisillä hahmoilla on ääninäyttelijät, mikä on uusi ominaisuus aiempiin sarjan peleihin verrattuna.


title: Soittola

text: Soittola oli kylä Muolaan kunnan eteläosassa Viipurin läänissä Suomen Neuvostoliitolle luovuttamalla alueella. Soittola sijaitsi Vuotjärven pohjoisrannalla Kivennavan vastaisella rajalla. Soittolan naapurikyliä Muolaan alueella olivat Hanttula idässä, Vesikkala pohjoisessa, Ilola ja Harvola lännessä sekä Kivennavan puolella Rantakylä ja Pamppala etelässä. Nykyisin kyläkeskus on asumaton, eikä sillä ole asutusnimeä, mutta entisen kantatie 63 varrella sijainnut Väärämäen kulmakaunta on nykyisin .


title: Soittola

text: Kylän länsipuolelta kulki Kantatie 63 Viipurista Kivennavalle, josta Väärämäen kohdalla erkani Soittolan halki kulkeva maantie Muolaan kirkonkylään Kirkkorantaan. Kirkonkylään johtavasta maantiestä erkani Soittolan itäpuolella kylätie Hanttulan ja Karhulan kyliin. Soittolan länsipuolella kantatie 63 varrella sijaitsi Väärämäen kulmakunta.


title: Soittola

text: Soittolassa oli noin 20 taloa. Kylässä sijaitsi Vuotjärven nuorisoseuran talo, Vuotjärven kansakoulu ja Kanteen kauppa. Vuonna 1936 Soittolan pinta-ala oli 8,85 neliökilometriä, josta oli peltoa 258,02 hehtaaria, niittyä 13,01 hehtaaria ja metsää 612,69 hehtaaria. Soittolan asukkaat olivat pienviljelijöitä, joiden aikaisemmin varsin pieniä peltoaloja oli saatu kasvatettua Vuotjärven laskun avulla. Vuotjärven koulu sijaitsi Soittolan ja Karhulan kylien välisen kylätien varrella. Koulu oli aloittanut toimintansa vuonna 1908 ja sen koulupiiriin kuuluivat Soittolan, Karhulan ja Hanttulan kylät. Näistä Vuotjärven koulupiiriin kuuluneita Vuotjärven rantakylistä käytettiin toisinaan yhteisnimitystä Vuotjärven kylä.


title: Soittola

text: Soittolan väestö evakuoitiin läntisempään Suomeen heti talvisodan alettua vuonna 1939. Moskovan rauhassa 1940 alue luovutettiin Neuvostoliitolle, mutta Suomi valtasi alueen takaisin jatkosodan alussa 1941 ja kylän asukkaat pääsivät palaamaan raunioituneeseen kotikyläänsä. Jälleenrakennus keskeytyi vuonna 1944 Neuvostoliiton suurhyökkäyksen alettua ja kylän asukkaat evakuoitiin uudelleen. Rauhanteossa kylä jäi taas Neuvostoliiton puolelle.


title: Soittola

text: Sodan jälkeen Muolaan siirtoväki asutettiin Lounais-Hämeeseen, jossa Soittolan kylän asukkaat asutettiin Ypäjälle.


title: Manyaran alue

text: Manyaran alue on yksi Tansanian 30 hallinnollisesta alueesta (mkoa eli region). Se sijaitsee maan pohjoisosassa.


title: Manyaran alue

text: Alueen pinta-ala on 45 820 neliökilometriä. Vuonna 2005 siellä arvioitiin olevan noin 1,14 miljoonaa asukasta. Alueen pääkaupunki on Babati. Se erotettiin Arushan alueesta vuonna 2002.


title: Alexandru Ioniță

text: Alexandru Ioniță (sukunimi esiintyy myös saksalaistetussa muodossa Ionitza) (24. lokakuuta 1948 Iași, Romania – 2. tammikuuta 2010) oli romanialainen oopperalaulaja, tenori, joka esiintyi useilla kansainvälisillä oopperanäyttämöillä, kuten Münchenissä ja Düsseldorfissa. Suomessa hänet tunnettiin Tamara Lundin (1941–2005) toisena puolisona (vuodesta 1985 lähtien), jonka kanssa hän piti useita operettikonsertteja. Laulaja Maria Lund on Ionițăn ja Tamara Lundin tytär.


title: Maran alue

text: Maran alue on yksi Tansanian 30 hallinnollisesta alueesta (mkoa eli region). Se sijaitsee maan pohjoisosassa, Victoriajärven itärannalla.


title: Maran alue

text: Alueen pinta-ala on 19 566 neliökilometriä. Vuonna 2005 siellä arvioitiin olevan noin 1,47 miljoonaa asukasta. Alueen pääkaupunki on Musoma.


title: Maran alue

text: Serengetin kansallispuisto on suurelta osaltaan Maran alueella.


title: Christian Tissier

text: Christian Tissier (s. 1951 Pariisi, Ranska) on yksi Euroopan tunnetuimpia aikido-opettajia. Hän aloitti aikidon harjoittelemisen vuonna 1962. Pariisissa Tissier harjoitteli erityisesti Mutsuro Nakazonon ohjauksessa, kunnes muutti 18-vuotiaana Tokioon vuonna 1969. Japanissa hän harjoitteli aikidoa Aikikai Hombu dojolla seitsemän vuoden ajan. Tissierin tapaan harjoittaa aikidoa ovat vaikuttaneet erityisesti Seigo Yamaguchi, Kisaburo Osawa ja toinen doshu Kisshomaru Ueshiba.


title: Christian Tissier

text: Tissier saavutti vuonna 1998 aikidossa 7. danin vyöarvon. Hän saavutti nykyisen 8. danin vyöarvon 10.1.2016. Lisäksi hän on yksi harvoista länsimaalaisista, jolle on myönnetty shihan-arvonimi aikikai aikidossa.


title: National Journal

text: National Journal on yhdysvaltalainen poliittinen aikakauslehti.


title: National Journal

text: Thomas N. Schroth perusti "National Journalin" vuonna 1969, sen jälkeen kun hänet oli erotettu "Congressional Quarterlystä". Monet "Congressional Quarterly" työntekijöistä liittyi Schrothin perässä uuden lehden toimitukseen.


title: National Journal

text: "National Journal" on puolueeton poliittinen julkaisu ja se tarjoaa tietoja poliittisesta ympäristöstä ja trendeistä. Lehti toimitetaan kerran viikossa Washingtonin poliittisille päättäjille, ja lehden lukijakunnasta 66,7 prosenttia tulee Yhdysvaltain kongressista.


title: National Journal

text: "National Journal" on saanut kolme National Magazine Awards -palkintoa. Vuonna 1979 se sai viikoittaisista raporteistaan, 1981 Robert J. Samuelsonin artikkelista "Money Makes the World Go Round: But What If It Can't Any More?" ja 2005 Jonathan Rauchin kolumneista.


title: Euro Disney S.C.A.

text: Euro Disney S.C.A. () on konsernin emoyhtiö, joka Euro Disney Associés S.C.A. -tytäryhtiön kautta operoi Disneyland Paris -nimistä lomakeskusta Marne-la-Valléen kaupungissa Ranskassa. Yhtiön merkittävimmät osakkaat ovat The Walt Disney Company (39,8 %), saudiprinssi Al-Walid ibn Talal (10 %) ja muut (50,2 %).


title: Euro Disney S.C.A.

text: 24. maaliskuuta 1987 allekirjoitettiin sopimus lomakeskuksen rakentamisesta, ja sen osapuolia olivat Ranskan hallitus, The Walt Disney Company, Ile-de-Francen maakuntaneuvosto, Seine-et-Marnen departementtineuvosto, Pariisin kaupungin liikennelaitos (RATP) ja uuden Marne-la-Valléen kaupungin julkisen sunnittelun lautakunta. Lomakeskuksen rakennustyöt alkoivat elokuussa 1988, ja lokakuussa 1989 yhtiö listautui Lontoon, Brysselin ja Pariisin pörsseihin. Maaliskuussa 1992 RATP avasi Marne-la-Vallée - Chessy RER-paikallisjuna-aseman.


title: Euro Disney S.C.A.

text: 12. huhtikuuta 1992 avattiin Euro Disney -lomakeskus. Se koostui kuudesta hotellista, leirintäalueesta, Disney Village -ostos- ja huvittelualueesta sekä Euro Disneyland -teemapuistosta.


title: Euro Disney S.C.A.

text: Toukokuussa 1994 Disneylandin yhteyteen avattiin TGV-kaukojunaliikenteen asema. Kesäkuussa 1996 Eurostar aloitti liikennöinnin asemalle. Nykyisin se on Ranskan merkittävimpiä risteysasemia, josta on päivittäiset yhteydet muun muassa Lontooseen, Brysseliin ja Strasbourgiin.


title: Euro Disney S.C.A.

text: Syyskuussa 1999 yhtiö julkaisi suunnitelman toisen teemapuiston, Walt Disney Studiosin, rakentamisesta, ja se avattiin yleisölle maaliskuussa 2002.


title: Euro Disney S.C.A.

text: Elokuussa 2008 lomakeskuksen porteista käveli sisään 200. miljoonas asiakas.


title: Euro Disney S.C.A.

text: Jo ennen teemapuiston avajaisia yrityksellä oli ongelma: se oli ei-toivottu monien ranskalaisten silmissä. The Walt Disney Companyn silloista pääjohtajaa Michael Eisneriä heitettiin kananmunilla, ja ihmiset kehottivat Mikkiä lähtemään kotiin. Avajaisten 12.4.1992 jälkeen menestys jäi lyhyeksi, eikä laman koettelema Eurooppa tullutkaan lomailemaan toivottuun tahtiin lomakeskuksen hotelleihin. Yhtiö teki tappiota pahimmillaan miljoona USD:tä päivässä. Myös ranskalaiset kulttuuritahot paheksuivat puiston anglo-amerikkalaisen kulttuurin vahvaa asemaa, ja varoittipa ranskalainen elokuvaohjaaja Ariane Mnouchkine, että Euro Disneystä tulee "kulttuurillinen Tšernobyl." Kun yhtiö teki runsaasti myönnytyksiä esimerkiksi tuomalla viinit puiston ravintoloihin, paikallistahot alkoivat rauhoittua. Imagotappio pakotti yhtiön kuitenkin luopumaan Euro Disney -nimestä ja vaihtamaan sen Disneyland Parisiksi vuonna 1994. Samalla Euro Disneyland -puisto sai nimen Disneyland Parc.


title: Mikko-Ville Luolajan-Mikkola

text: Mikko-Ville Luolajan-Mikkola (23. helmikuuta 1953 Helsinki) on suomalainen viulisti, joka on tehnyt mittavan uran sekä taidemusiikin että jazzin saroilla.


title: Mikko-Ville Luolajan-Mikkola

text: Säveltäjä Vilho Luolajan-Mikkolan musiikkiperheeseen syntynyt Mikko-Ville opiskeli viulunsoittoa muun muassa Leena Siukonen-Penttilän, Riccardo Odnoposoffin, Max Rostalin sekä Sándor Véghin johdolla. Hänen nuorempi veljensä on diplomisellisti Markku Luolajan-Mikkola (1957) ja isosiskonsa pianisti Anu Saikko (s. 1950).


title: Mikko-Ville Luolajan-Mikkola

text: Kansainvälisen kilpailumenestyksen jälkeen Luolajan-Mikkola ryhtyi freelance-muusikoksi ja soitti eri sinfoniaorkestereissa vuodesta 1977. Hän oli Suomen Kansallisoopperan orkesterin konserttimestari 1978–1981 ja Savonlinnan oopperajuhlaorkesterissa samassa tehtävässä alkaen vuodesta 1989. Vuosina 1981–1985 hän soitti New Yorkin Metropolitan-oopperan orkesterissa.


title: Mikko-Ville Luolajan-Mikkola

text: Jazz-muusikkona Luolajan-Mikkola soitti 1970-luvun puolivälistä alkaen Wasama-kvartetissa. Hän on Hot Club -trion perustajajäsen sekä toiminut myös viihdemusiikin parissa, teatterimuusikkona ja kontrabasistina.


title: Hämeenkyrön Sanomat

text: Hämeenkyrön Sanomat oli suomalainen paikallislehti, jonka päälevikkialuetta olivat Hämeenkyrö, Viljakkala ja lähikunnat. Lehti perustettiin nykymuodossaan yksipäiväiseksi vuonna 1922. Lehti muuttui kaksipäiväiseksi vuoden 1987 lokakuussa. Loppuaikoinaan se ilmestyi itsenäisenä kerran viikossa tiistaina, ja torstaina nimellä UutisOiva yhdessä Pohjois-Satakunta -lehden kanssa. Hämeenkyrön sanomien levikki oli 5 463 (LT 2012).


title: Hämeenkyrön Sanomat

text: Hämeenkyrön Sanomien, Pohjois-Satakunta-lehden ja Seutulehti UutisOivan päätoimittajana toimii Katri Linnikko.


title: Hämeenkyrön Sanomat

text: Vuonna 2016 lehti lakkautettiin ja UutisOiva ilmestyy nykyään sekä tiistaina että torstaina.


title: National Right to Life Committee

text: National Right to Life Committee (NRLC) on yhdysvaltalainen poliittisesti ja uskonnollisesti sitoutumaton abortinvastainen järjestö.


title: National Right to Life Committee

text: National Right to Life Committee perustettiin 1973, kun Yhdysvaltain korkein oikeus oli tehnyt tammikuussa päätöksen oikeusjutussa Roe vastaan Wade. Päätöksen perusteella abortti tuli lailliseksi kaikissa osavaltioissa. Järjestö kokoontui ensimmäisen kerran heinäkuussa 1973 Detroitissa.


title: National Right to Life Committee

text: NRLC:n toimintaan kuuluu poliittisten päättäjien lobbaaminen ja abortinvastaisen toimien järjestäminen. Järjestöön kuuluu poliittisen toiminnan komitea ja koulutusrahasto. Vaikka NRLC on abortinvastainen organisaatio, se on kuitenkin ollut aktiivinen myös kysymyksissä, jotka ovat koskeneet eutanasiaa, kantasolututkimusta, koeputkihedelmöitystä ja kloonamista.


title: National Right to Life Committee

text: "Fortune"-lehti listasi NRLC:n 1999 Washingtonin kahdeksanneksi vaikutusvaltaisimmaksi lobbausryhmäksi.


title: ConservAmerica

text: ConservAmerica, aiemmalta nimeltään Republicans for Environmental Protection (REP), on yhdysvaltalainen järjestö, jonka tarkoituksena on parantaa Yhdysvaltain republikaanisen puolueen asennetta ympäristönsuojeluun. Se perustettiin 1995.


title: ConservAmerica

text: Martha Marks, Kim O'Keefe-Wilkins ja Aurie Kryzuda perustivat REP:n tavattuaan uhanalaisten lajien konferenssissa Chevy Chasessä, Marylandissa, 1995. He olivat kaikki republikaaneja ja huolissaan uuden republikaanienemmistöisen Yhdysvaltain 104. kongressin tekemistä ympäristöpäätöksistä.


title: ConservAmerica

text: Järjestö muutti nimensä nykyiseen muotoonsa alkuvuodesta 2012.


title: Almiro Lobo

text: Almiro Lobo (s. 30. huhtikuuta 1982 Maputo) on mosambikilainen jalkapalloilija, pelipaikaltaan laitapuolustaja. Hän edustaa Premier Soccer Leaguessa pelaavaa Platinum Starsia.


title: Almiro Lobo

text: Lobo aloitti ammattilaisuransa kotimaassaan CD Maxaquenessa, josta hän siirtyi kahden kauden jälkeen Unkariin Honvédin riveihin vuonna 2004. Lobo pelasi kaksikautta kunnes vaihtoi seuraa Dunaújvárosiin. Hän jätti kuitenkin seuran kesken kauden siirtyessään Etelä-Afrikkaan Bidvest Wits riveihin. Lobo pelasi joukkueessa kahden kauden verran ennen siirtymistään Platinum Starsiin vuonna 2008.


title: Almiro Lobo

text: Lobo on edustanut Mosambikin maajoukkuetta vuodesta 2004 lähtien yhteensä 25 ottelun verran. Hän oli mukana vuoden 2010 Afrikan kisoissa, jossa Lobo onnistui tekemään maansa avausottelussa maalin Beniniä vastaan.


title: Yoshimi Battles the Pink Robots

text: Yoshimi Battles the Pink Robots on The Flaming Lipsin kymmenes albumi, joka julkaistiin kesällä 2002.


title: Yoshimi Battles the Pink Robots

text: Sue-lehti valitsi sen 2000-kymmenluvun toiseksi parhaaksi ulkomaiseksi albumiksi vuonna 2009 Radioheadin Kid A:n jälkeen.


title: By the Grace of God

text: By the Grace of God on ruotsalaisen The Hellacopters -yhtyeen viides albumi.


title: By the Grace of God

text: Sue-lehti valitsi sen 2000-kymmenluvun neljänneksi parhaaksi ulkomaiseksi albumiksi vuonna 2009.


Pietarin valtiollinen teatteritaiteen akatemia (Са́нкт-Петербу́рская госуда́рственная акаде́мия театра́льного иску́сства) on venäläinen teatteritaiteen korkeakoulu- ja tutkimuslaitos. Akatemiassa on mahdollista suorittaa muun muassa näyttelijän- ja ohjaajantyön maisteri- ja tohtoritutkinto.


title: Pietarin valtiollinen teatteritaiteen akatemia

text: Teatteritaiteen akatemia on vanhin ja suurin Venäjällä toimiva teatteritaiteenlaitos. Akatemia on nimetty uudelleen monta kertaa, ja sen nykyinen nimi on vuodelta 1993. Teatteritaiteen akatemia sijaitsee Pietarissa Mohovajakadun varrella.


text: Akatemiassa on nykyään noin 950 täysiaikaista oppilasta. Se jakaantuu neljään eri laitokseen: draamateatterilaitos, nukketeatterilaitos, näyttämö- ja lavasteteknologialaitos sekä teatterityön laitos. Opinnot kestävät yhteensä neljä vuotta, ja opiskelu tapahtuu kuutena päivänä viikossa. Puolivuosittain järjestettävissä tasokokeissa pudotetaan osa opiskelijoista. Opiskeltaviin aineisiin kuuluu perinteisen näyttämötyön lisäksi muun muassa balettia, miekkailua ja mimiikkaa.


text: Nykyään akatemian näyttelijäntyön johtajana toimii professori Sergei Tšerkasski. Pietarin valtiollisella teatteritaiteen akatemialla on pitkä historiallinen perinne Konstantin Stanislavskin (1863–1938) näyttelijäntyömetodin tutkimuksessa. Stanislavskin menetelmä on maailmalla tunnetuin näyttelijäntyön metodi.


text: Pietarin valtiollisen teatteritaiteen akatemian entisten opiskelijoiden joukossa on useita Venäjän arvostetuimman teatteripalkinnon, Zolotaja maskan, voittajia. Koulun opettajina toimivat muun muassa Grigori Ditjatkovski ja Lev Dodin.


text: Sergei Tšerkasski ja Veniamin Filštinski ovat järjestäneet Suomessa näyttelijöille ja ohjaajille tarkoitettuja työpajoja. Näillä kursseilla hyödynnetään Stanislavskin toiminta-analyysimenetelmää ja fyysisten tekojen menetelmää.


text: Ehkä kuuluisimpiin Akatemiassa vaikuttaneisiin ohjaajiin ja näyttelijöihin lukeutuu Vsevolod Meyerhold, joka toimi koulun professorina. Nykyään koko 1920-lukua kutsutaan venäläisen teatterin historiassa Meyerholdin vuosikymmeneksi.


title: American IV: The Man Comes Around

text: American IV: The Man Comes Around on Johnny Cashin "American"-sarjan neljäs albumi, joka julkaistiin 5. marraskuuta 2002. Se debytoi Yhdysvalloissa Billboard 200 -listan sijalla 22.


title: American IV: The Man Comes Around

text: Sue-lehti valitsi sen 2000-kymmenluvun viidenneksi parhaaksi ulkomaiseksi albumiksi vuonna 2009.


title: Boxer (albumi)

text: Boxer on yhdysvaltalaisen indierockyhtye The Nationalin neljäs studioalbumi vuodelta 2007.


title: Boxer (albumi)

text: Albumi debytoi Yhdysvalloissa Billboard 200 -listan sijalle 68. Suomessa se ylsi toisella listaviikollaan virallisen albumilistan sijalle 23.


title: Boxer (albumi)

text: Sue-lehti valitsi sen 2000-kymmenluvun kuudenneksi parhaaksi ulkomaiseksi albumiksi vuonna 2009.


title: Funeral (albumi)

text: Funeral on Arcade Firen esikoisalbumi, joka julkaistiin 14. syyskuuta 2004. Euroopassa albumi julkaistiin 28. helmikuuta 2005. Hautajaisiin viittaavan nimensä levy sai, koska useat yhtyeen jäsenet olivat menettäneet läheisiään vähän aiemmin. Régine Chassagnen isoäiti kuoli kesäkuussa 2003, Win ja William Butlerin isoisä, swingmuusikko Alvino Rey maaliskuussa 2004 ja Richard Reed Parryn täti huhtikuussa 2004.


title: Funeral (albumi)

text: "Sue"-lehti valitsi "Funeralin" 2000-kymmenluvun yhdeksänneksi parhaaksi ulkomaiseksi albumiksi vuonna 2009.


title: Carlos Fumo Gonçalves

text: Carlos Fumo Gonçalves (s. 22. syyskuuta 1979 Maputo) on mosambikilainen jalkapalloilija, pelipaikaltaan keskikenttäpelaaja. Hän edustaa Kyproksen pääsarjassa pelaavaa Olympiakos Nicosiaa.


title: Carlos Fumo Gonçalves

text: Fumo pelasi pitkään Portugalissa ennen siirtymistään Kyprokselle, jossa hän on edustanut Atromitos Yeroskipouta ja APEP Pitsilia ennen nykyistä seuraansa Olympiakos Nicosiaa.


title: We Are the Fallen

text: We Are the Fallen on yhdysvaltalainen vuonna 2009 perustettu goottimetalliyhtye.


title: We Are the Fallen

text: We Are the Fallen -yhtyeen perustivat American Idol -kilpailija Carly Smithson, Marty O'Brien ja entiset Evanescencen jäsenet Ben Moody, Rocky Gray ja John LeCompt. Yhtyeen aikomuksena on käydä keikoilla pitkin Yhdysvaltoja. Yhtyeen nimi tulee Evanescencen vuonna 2003 julkaistusta albumista "Fallenista".


title: We Are the Fallen

text: 13. tammikuuta 2010 yhtye kertoi Twitterissä, että "Bury Me Alive" on valittu yhtyeen ensimmäiseksi singleksi. Kappale julkaistiin 2. helmikuuta. Yhtyeen ensimmäinen albumi "Tear the World Down" julkaistiin 11. toukokuuta 2010.


title: We Are the Fallen

text: Maaliskuussa 2015 kitaristi John LeCompt kertoi yhtyeen olevan pitkällä tauolla, koska yhtyeen jäsenillä on paljon muita hommia.


title: KC and the Sunshine Band

text: KC and the Sunshine Band on Miamissa, Floridassa vuonna 1973 perustettu yhdysvaltalainen yhtye. Sen tyyleihin kuuluvat funk, R&B ja disco. Yhtyeen tunnetuimpia kappaleita ovat "That's the Way (I Like It)", "(Shake, Shake, Shake) Shake Your Booty", "I'm Your Boogie Man", "Keep It Comin' Love", "Get Down Tonight", "Give It Up" ja "Please Don't Go".


title: Burkittin lymfooma

text: Burkittin lymfooma on nopeasti kasvava ja leviävä B-lymfosyyteistä alkunsa saava non-Hodgkin-lymfooma. Se on tyypillisin lapsilla ja nuorilla aikuisilla. Tautia esiintyy yleisimmin keskisessä Afrikassa. Ensimmäisenä Burkittin lymfoomaa havaittiin esiintyvän juuri afrikkalaisilla lapsilla. Taudin afrikkalaistyyppinen muoto liittyy läheisesti Epstein–Barrin virukseen. Burkittin lymfoomaa myös esiintyy yleisesti AIDS-potilailla. Yhdysvalloissa 30 % lasten lymfoomista on Burkittin lymfoomia.


title: Burkittin lymfooma

text: Sairaus on saanut nimensä lääkäri Denis Parsons Burkittin (1911–1993) mukaan, joka kuvasi sairauden vuonna 1958 työskennellessään Päiväntasaajan Afrikassa.


title: Joseph Mailliard

text: Joseph Mailliard (30. joulukuuta 1857 Bordentown, New Jersey – 12. joulukuuta 1945) oli yhdysvaltalainen lintutieteilijä.


title: Joseph Mailliard

text: Sekä Mailliardin isä että isoisä olivat toimineet Joseph Bonaparten, Napoleon Bonaparten veljen, sihteereinä. 1868 perhe muutti San Franciscoon ja 1873 he asettuivat Rancho San Geronimolle San Rafaelin liepeille. Veljensä John Ward Mailliardin kanssa Joseph opetteli lintujen täyttämisen ja miten linnunmuna- ja pesäkokoelmat säilytetään niin, etteivät ne pääse tuhoutumaan. Veljesten kokoelmaan kertyi lopulta 14 000 näytettä linnuista, hieman enemmän munia ja useita satoja pesiä.


title: Joseph Mailliard

text: Mailliard kirjoittautui Kalifornian yliopistoon vuonna 1878 ja valitsi pääaineikseen kaivostoiminnan ja kemian. Joitakin viikkoja ennen valmistumistaan 1879 hän sairastui keuhkotautiin, mikä päätti hänen opiskelunsa. Sittemmin hän ryhtyi liikemieheksi ja maanviljelijäksi. Hän teki tutkimusretket Alaskaan 1896 ja Chileen 1902 keräten retkillään huomattavat kokoelmat. Chile-kokoelmansa hän lahjoitti Kalifornian tiedeakatemialle, mutta kokoelma tuhoutui vuoden 1906 maanjäristystä seuranneessa tulipalossa. Alaskan-matkallaan Mailliard tutustui Joseph Grinnelliin ja heistä tuli elinikäiset ystävykset. He toimivat yhdessä Cooper Ornithological Clubissa, Kalifornian tiedeakatemiassa sekä American Ornithologists' Unionissa.


title: Joseph Mailliard

text: Vuonna 1918 Mailliardin veljekset lahjoittivat kokoelmansa Kalifornian tiedeakatemialle. 1919 Joseph Mailliard nimitettiin akatemian lintu- ja nisäkäsosastojen kunniakuraattoriksi, joka pian muutettiin toimivaksi kuraattorin viraksi. Vuonna 1927 hän jäi eläkkeelle ja hänet nimitettiin emeritus kuraattoriksi.


title: HMS Valorous (L00)

text: HMS Valorous (viirinumero L00) oli Britannian Kuninkaallisen laivaston Amiraliteetin V-luokan laivueenjohtaja, joka palveli kummassakin maailmansodassa.


title: HMS Valorous (L00)

text: Alus tilattiin huhtikuussa 1916 William Denny and Brothersilta Dumbartonista nimellä "HMS Montrose". Aluksen nimi piti kuitenkin vaihtaa, koska nimi otettiin käyttöön toisaalla ennen sen vesillelaskua. Alus valmistui 21. elokuuta 1917, jolloin se luokiteltiin viirikönjohtajaksi. Sen tarjouksessa esitetyt valmistuskustannukset olivat 195 000 puntaa.


title: HMS Valorous (L00)

text: "HMS Valorous" liitettiin palvelukseen otettaessa Suuren laivaston 11. Hävittäjälaivueeseen laivueenjohtajaksi.


title: HMS Valorous (L00)

text: "HMS Valorous" muutettiin ennen ensimmäisen maailmansodan päättymistä miinalaivaksi. Alus osallistui marraskuussa 1918 Itämeren-purjehdukseen, jossa se osallistui taistelutoimiin bolševikkien hallussa olevia laivastovoimia vastaan.


title: HMS Valorous (L00)

text: "HMS Valorous" palveli 1921 Atlantin laivaston 4. Hävittäjälaivueessa, josta se siirrettiin Välimeren-laivastoon. Palvelukseen 1931 saadut B-luokan hävittäjät vapauttivat aluksen tehtävistään, jolloin se sijoitettiin reserviin.


title: HMS Valorous (L00)

text: "HMS Valorous" palasi palvelukseen laivaston uudelleen varustamisohjelman seurauksena 1938, jolloin se valittiin muutettavaksi ilmatorjuntakykyiseksi saattajaksi (WAIR) Chathamin telakalla. Muutostyöt valmistuivat kesäkuussa 1939, minkä jälkeen alus palasi palvelukseen.


title: HMS Valorous (L00)

text: "HMS Valorous" määrättiin elokuussa Rosythin saattajaosastoon, jonka mukana se suojasi Pohjanmeren ja Luoteisen reitin saattueita. Osaston toiminta-alue laajennettiin tammikuussa 1940 kattamaan Kanaali sekä itärannikon saattueet.


title: HMS Valorous (L00)

text: "HMS Valorous" joutui 11. kesäkuuta ilmahyökkäyksen kohteeksi suojatessaan saattuetta FN23. Alus pelasti rahtialus "Heworthin" miehistön ennen kuin alus upposi pommin osuttua. Osaston tehtäviin lisättiin heinäkuussa maihinnousuntorjunta.


title: HMS Valorous (L00)

text: "HMS Valorous" pelasti 21. kesäkuuta 1941 Sunk Headin poijulla miinaan ajaneen ja tuleen syttyneen tankkeri "Vancouverin" kolme eloonjäänyttä. Alus liitettiin tammikuussa 1942 Kotilaivastoon suojaamaan Itämereltä ulosmurtautuneita kauppalaivoja (operaatio Performance). Sen varustukseen lisättiin vuoden lopulla tyypin 285 tulenjohtotutka ja sen varustusta täydennettiin 1943 tai 1944 edelleen lisäämällä tyypin 286P tutka sekä radiosuuntimalaitteet.


title: HMS Valorous (L00)

text: "HMS Valorous" kuljetti 8. toukokuuta 1945 Euroopan sotatoimien päätyttyä miehitysjoukkoja Kanaalisaarille. Alus suojasi 14. toukokuuta miinanraivaajia yhdessä "HMS Venomousin" kanssa.


title: HMS Valorous (L00)

text: "HMS Valorous" poistettiin pian sotatoimien päätyttyä palveluksesta ja siirrettiin reserviin. Alus sijoitettiin poistolistalle 1946 ja se myytiin romutettavaksi 4. maaliskuuta 1947 Thornabyhyn.


title: Ravil Geniatulin

text: Ravil Faritovitš Geniatulin (, 20. joulukuuta 1955 Tšita) on Taka-Baikalian aluepiirin kuvernööri.


title: Ravil Geniatulin

text: Ravil Geniatulin syntyi työläisperheeseen. Hän palveli neuvostoarmeijassa ja valmistui vuonna 1980 Tšitan pedagogisesta instituutista, jossa hän sen jälkeen työskenteli yleisen historian laitoksen opettajana ja korkeakoulun komsomolkomitean sihteerinä. Vuodesta 1982 Geniatulin toimi komsomolin Tšitan kaupunkikomitean ensimmäisenä sihteerinä, vuosina 1985–1986 NKP:n kaupunkikomitean instruktorina ja vuodesta 1987 sosiaalialasta vastaavana kaupunkikomitean varapuheenjohtajana. Vuonna 1990 hänet valittiin NKP:n Tšitan kaupunkikomitean ensimmäiseksi sihteeriksi ja marraskuussa 1991 kaupungin toimeenpanevan komitean puheenjohtajaksi.


title: Ravil Geniatulin

text: Joulukuussa 1991 Venäjän presidentti Boris Jeltsin nimitti Geniatulinin Tšitan kaupunginhallinnon ja helmikuussa 1996 Tšitan alueen päämieheksi. Sen jälkeen hänet valittiin kolmesti vaaleilla Tšitan alueen päämieheksi (vuosina 1996, 2000 ja 2004). Vuonna 2008 presidentti Vladimir Putin nimitti Geniatulinin Taka-Baikalian aluepiirin kuvernööriksi. Hänen virkakautensa päättyy maaliskuussa 2013.


title: Globus

text: Globus on Kotkan keskustassa Kotkansaarella sijaitseva jugend-tyylinen rakennus. Vuonna 1911 valmistuneen rakennuksen suunnitteli arkkitehtitoimisto von Essen, Kallio & Ikäläinen.


title: Globus

text: Rakennus valmistui alun perin Kotkan kauppaoppilaitoksen käyttöön. Vuonna 1980 se peruskorjattiin Kymenlaakson maakuntamuseon käyttöön, joka toimi rakennuksessa Merikeskus Vellamon tiloihin siirtymiseen saakka vuonna 2008. Sen jälkeen rakennus peruskorjattiin Kotkan Lyseon lukion lisätiloiksi. Lukion opetuskäyttöön rakennus otettiin vuonna 2011, jolloin se sai nykyisen nimensä Globus.


title: Globus

text: Talon koristuksista puuttuvat jugendille usein tyypilliset luonto- ja kasviaiheet. Erikoisuutena on kattokoristeena oleva suuri maapallo, joka on alun perin toiminut vesisäiliönä. Rakennuksen kokonaispinta-ala on 1 880 m².


title: Felix Manz

text: Felix Manz oli yksi 1500-luvun anabaptisti-liikkeen alkuvaiheen johtajista. Hänet surmattiin hukuttamalla 1527.


title: Felix Manz

text: Felix Manz oli arvostettuun sukuun kuuluvan kaniikin avioton poika. Hän oli saanut opillista sivistystä. Hänestä tuli yhdessä Konrad Grebelin kanssa yksi Zürichin kaupungin reformaatioliikkeen radikaalin siiven johtohahmoista vuoden 1523 lopulla. Manz, Grebel ja joukko muita yritti taivutella myös Ulrich Zwingliä kannalleen, mutta tämä kieltäytyi. Niinpä tämä joukko alkoi pitää omia kokouksiaan. Vuonna 1524 Manz johti liikettä, joka oli alkanut kieltäytyä viemästä lapsia kastettavaksi. Hän oli myös yhdessä muiden kanssa kirjoittamassa syyskuun alussa 1524 kirjettä Thomas Müntzerille, jossa he kiittelivät tämän näkemyksiä muun muassa kasteesta, mutta kehottivat hartaasti tätä välttämään väkivallan käyttöä ajaessaan näkemyksiään.


title: Felix Manz

text: Vuonna 1525 tammikuussa Zürichin kaupungin raati uhkasi niitä, jotka kieltäytyivät kastamasta lapsiaan maastakarkoituksella, määräsi karkoitettaviksi kaikki ne radikaaleihin kuuluvat, jotka eivät olleet kotoisin Zürichistä ja velvoittivat Zürichin kansalaisia kuten Manzia ja Grebeliä alistumaan ja lopettamaan keskustelunsa aiheesta. Tällöin kuitenkin radikaalit tekivät selvän irtautumisen muusta kirkosta, kun Grebel kastoi entisen munkin Georg Blaurockin uskovien kasteella ja tämä kastoi sen jälkeen 15 muuta. Näin sai alkunsa anabaptisminakin tunnettu kastajaliike. Liike alkoi nopeasti levitä, mutta Zürichissä sitä alettiin niin ikään nopeasti nujertaa: maaliskuussa 1526 raati tuomitsi Grebelin, Manzin ja Blaurockin vangittaviksi torniin vedelle ja leivälle, kieltäen kaikkia vierailemasta heidän luonaan, myös sairauden sattuessa. Tarkoitus oli antaa heidän kuolla sinne. Kastajaliikkeen kuitenkin levitessä voimakkaasti Pohjois-Sveitsissä Balthasar Hubmaierin vaikutuksesta Felix Manz hukutettiin Zürichin läpi virtaavaan Limmat-jokeen. Samalla Blaurock tuomittiin kujanjuoksuun, mutta selvisi tämän jälkeen muukalaisena karkoituksella; paluusta olisi seurauksena kuolemantuomio. Grebel oli kuollut ruttoon jo kesällä 1526.


title: Helsingin varuskunta

text: Helsingin varuskunta on Suomen puolustusvoimien Helsingissä sijaitseva varuskunta. Siihen kuuluvat Santahaminan saarella Itä-Helsingissä sijaitseva Santahaminan varuskunta, jossa ovat maavoimiin kuuluva Kaartin jääkärirykmentti (lyhenne KAARTJR) ja merivoimiin kuuluvan Rannikkoprikaatiin (RPR) kuuluva Suomenlinnan rannikkorykmentti (lyhenne SlRR). Rykmentin joukoista Santahaminassa ovat myös Ohjuspatteri ja Isosaaren Valmiuslinnake. Lisäksi varuskuntaan kuuluvat Santahaminassa Maanpuolustuskorkeakoulu (MPKK) sekä Suomenlinnassa Merisotakoulu (MeriSK).


title: Helsingin varuskunta

text: Lisäksi Pääesikunta kuuluu varuskuntaan hallintoyksikkönä.


title: Into Kustannus

text: Into Kustannus Oy on suomalainen kustannusyhtiö, joka kustantaa muun muassa kauno- ja tietokirjallisuutta, pamfletteja, kartastoja, sarjakuvia sekä Le Monde diplomatique ja Novaja Gazeta -lehtiä. Se perustettiin "Voima"-lehden yhteyteen vuonna 2007. Innon omistajia ovat Maan ystävät, Luonto-Liitto, Suomen Rauhanpuolustajat, Rosebud Books, Heikki Hiilamo, Jaana Airaksinen ja Mika Rönkkö. Yrityksen toimipaikka on Helsingin Sörnäisissä.


title: Into Kustannus

text: Into Kustannuksen toiminta alkoi tuottamalla Le Monde diplomatique -taskukirjoja, joista ensimmäinen julkaistiin 9. tammikuuta 2007. Kustantamon ensimmäinen kirja oli pamfletti "Puolueiden kriisi", joka julkaistiin vappuna 2008. Into Kustannus Oy sai 12 000 € valtionavustusta Novaja Gazetaa ja Le Monde Diplomatiquea varten vuonna 2013.


title: Into Kustannus

text: Into on julkaissut lähes 200 kirjailijan teoksia. Innon kotimaisia kaunokirjailijoita ovat muun muassa Laura Gustafsson ja Saara Henriksson sekä käännöskirjailijoita Sergei Lukjanenko ja Edgar Rice Burroughs. Tunnettuja tietokirjoja ja pamfletteja julkaisseita ovat suomalaisista muun muassa Tiia Aarnipuu, Erkki Aurejärvi, Timo Kalevi Forss, Risto Isomäki, Kimmo Kiljunen, Dan Koivulaakso, Anna Kontula, Heikki Patomäki ja Esko Seppänen sekä ulkomaisista Tariq Ali, Ignacio Ramonet, Arundhati Roy ja Paul Verhoeven.


title: Into Kustannus

text: Into ilmoitti 12. tammikuuta 2010 ensimmäisenä suomalaisena kirjankustantajana tarjoavansa jatkossa liki kaiken aineistonsa (kaikki kotimaiset ja osan käännöksistä) myös sähköisessä muodossa. Kirjoja voi ladata tietokoneelle tai lukulaitteisiin kustantamon omasta nettikirjakaupasta. Aluksi tarjolla olevien 17 pamfletin kappalehinta on 8 euroa, painettu maksaa 15 euroa. Sähköisen kirjan tiedostoformaattina on joko pdf tai EPUB. Into ei käytä toistaiseksi kopiosuojausta.


title: J. Samuel White and Company

text: J. Samuel White and Company oli brittiläinen viktoriaanisen ajalta periytyvä laivanrakennusyritys, joka otti nimensä John Samuel Whitelta (1838–1915). Yritys keskittyi 1900-luvulla hävittäjien valmistamiseen sekä Kuninkaalliselle laivastolle että vientiin.


title: J. Samuel White and Company

text: Suvulla oli pitkät laivanrakennusperinteet Kentissä, jossa James White valmisti 1763–1764 Broadstairsissa Kuninkaalliselle laivastolle kutteri "HMS Lapwingin", nopeita kauppa-aluksia sekä kalastusaluksia. Näiden lisäksi valmistui myös muutama Itä-Intian purjehtija. Ainakin kolme sukupolvea Whiteja valmisti aluksia ennen kuin Samuel Whiten isoisä Thomas White (1773–1858) muutti 1802 Broadstairsista East Cowesiin, josta hän osti Medinajoen itärannalta yli satavuotiaan telakan. Napoleonin sotien loppuvuosina hän aloitti työt Thetis-telakallaan. Telakka aloitti 1. lokakuuta 1815 virallisesti toimintansa uudella omistajalla. White lopulta rakensi itärannalle telakan, josta muodostui 1825 Falconin telakka.


title: J. Samuel White and Company

text: Telakka tarjosi 1850-luvulla töitä noin 500 hengelle. Se laajeni edelleen aina vuoteen 1899. Telakasta tuli pienten ja keskisuurten sota- ja kauppalaivojen johtava suunnittelija ja valmistaja, joka valmisti myös runsaasti pienempiä aluksia kuten pelastusveneitä. Laivanrakennusteollisuuden supistuminen johti siihen, että telakka toimitti 1963 viimeisen aluksensa Kuninkaalliselle laivastolle ja samalla telakka suljettiin. Telakan toiminta lakkasi lopullisesti 1981.


title: J. Samuel White and Company

text: Telakalla valmistettiin sen olemassaolon aikana (1803–1963) yli kaksituhatta alusta.


title: J. Samuel White and Company

text:
Yritykseen kuului 1912–1916 lentokoneosasto, joka valmisti vesilentokoneita nimellä Wight Aircraft. Valmistuneita malleja olivat:
Yritys valmisti 1913 lentoveneen, joka esiteltiin samana vuonna Lontoon ilmailunäyttelyssä. Se valmisti lisäksi 110 kappaletta Short Brothersin suunnittelemaa Type 184 -lentokonetta.


title: Aarre Linnala

text: Aarre Alfred Linnala (oik. Lindgren, 2. lokakuuta 1889 Helsinki – 13. toukokuuta 1955) oli suomalainen näyttelijä, teatterinjohtaja ja näytelmäkirjailija.


title: Aarre Linnala

text: Linnala aloitti uransa Helsingin Työväen Näyttämöllä ja vain 19–vuotiaana hän lähti johtamaan Pietarsaaren Työväennäyttämöä. Vuosina 1912–1920 Linnala toimi Oulun Työväen Näyttämön johtajana. Hän toimi myös helsinkiläisen Koiton näyttämön johtajana useaan otteeseen 1920–luvulla sekä Viipurin Työväen Teatterin johtajana 1923–1926. Vuonna 1932 Linnala vietti 25-vuotistaiteilijajuhlaansa esiintymällä Väinö Syvänteen näytelmässä "Katkeamaton kaari". Hän vieraili Yhdysvalloissa 1920–luvun lopulla ja ilmeisesti muutti sinne pysyvästi 1930–luvun alussa.


title: Nertšinskin piiri

text: Nertšinskin piiri () on kunnallinen itsehallintoalue Taka-Baikalian aluepiirissä Venäjällä. Vuonna 1926 perustetun piirin pinta-ala on 5 500 neliökilometriä. Asukkaita on 28 400 henkeä (vuonna 2009).


title: Nertšinskin piiri

text: Nertšinskin piiri sijaitsee Taka-Baikalian aluepiirin keskiosassa. Koillisessa ja idässä se rajoittuu Tšernyševskin ja Sretenskin piireihin, etelässä Balein piiriin sekä lännessä Šilkan ja Tungokotšenin piireihin. Seudun halki virtaa Šilka ja sen sivujoki Nertša.


title: Nertšinskin piiri

text: Piiriin kuuluu Nertšinskin kaupunki, Priiskovyin kaupunkimainen taajama ja 13 maalaiskuntaa: Bišigino, Ilim, Nižnije Kljutši, Olekan, Olinsk, Peškovo, Pravyje Kumaki, Verhni Umykei, Verhnije Kljutši, Volotšajevka, Zaretšnyi, Zjulzja ja Znamenka. Piirin hallinnollinen keskus on Nertšinsk. Asutuskeskuksia on yhteensä 35.


title: Nertšinskin piiri

text: Piirin kautta kulkee Siperian rautatie sekä Tšitan ja Habarovskin välinen M58-valtatie. Talous perustui aikaisemmin teollisuuteen, mutta 1990-luvulla monet tehtaat suljettiin. Nykyään seudulla on elintarvike-, metsä- ja ompelimoteollisuutta. Maatalous tuottaa viljaa, perunaa, vihanneksia, maitoa ja lihaa.


title: Nertšinskin piiri

text: Paikallislehtenä ilmestyy "Nertšinskaja zvezda" (”Nertšinskin tähti”). Nähtävyyksiin kuuluvat Nertšinskin kaupungin vanhat rakennukset sekä Bjankinon ja Kalininon kylien kirkot.


title: Kotkan vanha paloasema

text: Kotkan vanha paloasema on Kotkan keskustassa Kotkansaarella sijaitseva rakennus. Vuonna 1898 valmistuneen rakennuksen on suunnitellut kaupunginarkkitehti Theodor Conrad Borchardt.


title: Kotkan vanha paloasema

text: Uusrenessanssia edustava rakennus kuuluu Suomen vanhimpiin puisiin paloasemiin. Nykyisin rakennuksessa järjestetään taidenäyttelyitä ja siellä on myös työtiloja taiteilijoille.


title: Bora

text: Bora voi viitata ainakin seuraaviin:


title: Sininokipääsky

text: Sininokipääsky ("Psalidoprocne pristoptera") on laajalla alueella Saharan eteläpuolisessa Afrikassa tavattava pääskyihin kuuluva varpuslintu. Toisinaan osan sininokipääskyn alalajeista katsotaan olevan oma lajinsa esimerkiksi "P.orientalis" ja "P.holomelas".


title: Sininokipääsky

text: Kooltaan sininokipääsky on 13–15 cm. Väritykseltään laji on vihreän- tai sinisenkiiltävän musta. Eräillä alalajeilla, kuten P.p.orientalis-alalajilla, on valkoista siipien alapinnalla. Pyrstö on pitkähkö ja haarapäinen. Siivet ovat lyhyehköt ja kapeat. Koiras ja naaras muistuttavat ulkonäöltään toisiaan. Nuoret linnut ovat väritykseltään tummanruskeita ja höyhenpuvusta puuttuu aikuisille sininokipääskyille tyypillinen kiilto.


title: Sininokipääsky

text: Sininokipääskyä tavataan lähes koko Saharan eteläpuolisessa Afrikassa. Laji puuttuu ainoastaan Somaliasta, Madagaskarista, Namibiasta ja Botswanasta. Lajin elinympäristöä ovat ikivihreät metsät ja metsien aukiot. Lajia tavataan usein vesialueiden läheisyydessä. mutta myös kuivemmiltakin alueilta.


title: Sininokipääsky

text: Sininokipääskyt liikkuvat yksin tai pienissä löyhissä parvissa. Sininokipääskyt ovat yksiavioisia ja etsivät itselleen uuden puolison vasta entisen kuoltua. Lajin pesä sijaitsee maan kolossa ja naaras munii yhdestä kolmeen valkoista munaa.


title: Sininokipääsky

text: Laji syö selkärangattomia eläimiä ja pyydystää niitä ilmasta sekä puiden lehvästön joukosta.


title: Zoltán Almási

text: Zoltán Almási (s. 29. elokuuta 1976) on unkarilainen shakin suurmestari. Hän on seitsenkertainen Unkarin mestari.


title: HMS Valhalla

text: HMS Valhalla (viirinumero D44) oli Britannian Kuninkaallisen laivaston Amiraliteetin V-luokan laivueenjohtaja, joka palveli ensimmäisessä maailmansodassa.


title: HMS Valhalla

text: Alus tilattiin heinäkuussa 1916 Cammell Lairdin telakalta Birkenheadistä. Sen köli laskettiin 8. elokuuta 1916 ja alus laskettiin vesille 22. toukokuuta 1917. Alus valmistui 31. heinäkuuta.


title: HMS Valhalla

text: "HMS Valhalla" liitettiin palvelukseen otettaessa Suuren laivaston 12. Hävittäjälaivueeseen laivueenjohtajaksi.


title: HMS Valhalla

text: "HMS Valhalla" oli 1919 mukana Itämeren purjehduksella, kun Kuninkaallinen laivasto tuki kommunismin vastustajia Venäjällä. Alus vierali muun muassa Riiassa.


title: HMS Valhalla

text: "HMS Valhalla" kuljetti 8. elokuuta 1921 kuningas Yrjö V:tä ja kuningatar Maryä. Alus oli modernisoitavana 1925, jolloin sille asennettiin kaikuluotain ja kaksi syvyyspommin heitintä sekä kumpaankin torpedopakkaan kolmas putki.


title: HMS Valhalla

text: Alus myytiin romutettavaksi 17. joulukuuta 1931.


title: No Child Left Behind Act

text: No Child Left Behind Act (usein NCLB) on Yhdysvaltain laki, joka astui voimaan 8. tammikuuta 2002. Aloite laista tehtiin melkein heti George W. Bushin hallinnon virkaanastumisen jälkeen. Se sai laajan tuen kongressissa. Edustajainhuone hyväksyi aloitteen äänin 384–45 ja senaatti äänin 91–8.


title: No Child Left Behind Act

text: NCLB perustuu standardipohjaisen koulutuksen periaatteelle. Sen mukaan korkeat standardit ja selvät asetetut vertailtavat päämäärät edistävät yksittäisten henkilöiden koulutuloksia. Osavaltioiden on lain pohjalta määritettävä arviointiperusteet oppilaiden perustaidoille luokka-asteittain.


title: Nuolimyrkkysammakot

text: Nuolimyrkkysammakot (Dendrobatidae) on sammakkoeläinten heimo, jonka lajit elävät Keski- ja Etelä-Amerikan sademetsissä. Tällä hetkellä lajeja tiedetään olevan yli kaksisataa.


title: Nuolimyrkkysammakot

text:
Nuolimyrkkysammakot ovat pienikokoisia (1,5–6 cm) ja kirkasvärisiä. Ne ovat todennäköisesti maailman myrkyllisimpiä eläimiä. Eräiden lajien myrkyissä on batrakotoksiini-hermomyrkkyä, joka on eräs luonnon myrkyllisimmistä aineista. "Phyllobates terribilis" eli kultanuoli kantaa yli 3 800 mikrogrammaa myrkkyä, mikä riittäisi tappamaan yli 1 500 ihmistä. Kolmen lajin myrkkyä tiedetään käytetyn puhallusputkimetsästyksessä. Muun muassa intiaanit käyttivät myrkkyä eläinten metsästämiseen.
Nuolimyrkkysammakkojen koskeminen tai syöminen voi olla kohtalokasta.


title: Nuolimyrkkysammakot

text: Nuolimyrkkysammakot ovat sammakkoeläimille poikkeuksellisesti aktiivisia päiväsaikaan. Kirkkaat värit varoittavat petoeläimiä sammakoiden ihon myrkyllisyydestä.


title: Virolahden kirkko

text: Virolahden kirkko on Virolahdella sijaitseva puukirkko, joka on rakennettu kirkonrakentaja Tuomas Ragvaldinpoika Suikkasen johdolla vuosina 1765–1768. Kirkkotarhassa on keskiaikainen Virolahden sakaristo, jonka yhteyteen liittynyt puukirkko on purettu 1846. Tämä puukirkko oli järjestyksessään kolmas. Kirkkotarhaa reunustaa vuonna 1857 rakennettu kiviaita.


title: Virolahden kirkko

text: Kirkon nykyinen kellotapuli on arkkitehti Veli Klamin suunnittelema vuodelta 1958. Kellotapuli sijaitsee samalla paikalla kuin Eskil Colleniuksen rakentama kellotapuli vuodelta 1778, joka tuhoutui salaman sytyttämänä vuonna 1957.


title: Virolahden kirkko

text: Virolahden kirkko on puinen tasavartinen ristikirkko, jossa ristivarret kapenevat kärkiin päin. Kirkossa on ollut varhaisimmassa asussaan tervatut paanukatto ja hirsiseinät. Kirkon alttaritaulu on Oskari Paatelan Kristuksen hautaamista esittävä maalaus vuodelta 1914. Alttarin, parvekkeiden ja penkkien koristeaiheena on käytetty puuhun kaiverrettuja tiimalaseja. Kirkkosalin katosta riippuu kirkkolaiva, jonka on lahjoittanut seurakunnalle Pitkäpaasi-seura.


title: Virolahden kirkko

text: Kirkkoon hankittiin urut vuonna 1891. Seuraavat urut olivat Kangasalan urkutehtaan valmistamat vuodelta 1946. Nykyiset 24-äänikertaiset urut ovat urkurakentamo Hans Heinrichin vuodelta 1987.


title: Medicare (Yhdysvallat)

text: Medicare on Yhdysvaltain valtion ohjelma, joka tarjoaa sosiaalivakuutusta yli 65-vuotiaille ja erityisryhmiin kuuluville henkilöille. Ohjelma rahoittaa myös useimpien lääkärien erikoistumisjaksoa. Presidentti Lyndon B. Johnson allekirjoitti Social Security Act of 1965 -lain, joka perusti Medicaren, 30. heinäkuuta 1965 lisäyksenä sosiaaliturvaa käsittelevään lainsäädäntöön. Lain allekirjoittamistilaisuudessa presidentti Johnson merkitsi entisen presidentin Harry S. Trumanin ensimmäiseksi Medicaren edunsaajaksi ja antoi tälle ensimmäisen Medicare-kortin.


title: Medicare

text: Medicare voi tarkoittaa:


title: GeForce 200 -sarja

text: GeForce 200 -sarja on Nvidian kymmenennen sukupolven grafiikkasuoritinsarja, joka toimi avauksena yhtiön uudelle Tesla-arkkitehtuurille.


title: GeForce 200 -sarja

text: GeForce 200 -sarjan ohjainten kanssa kilpaili AMD:n Radeon HD 4000 -sarja, joka julkaistiin samassa kuussa GeForce 200 -ohjainten kanssa.


title: GeForce 200 -sarja

text: GeForce 200 -sarjan grafiikkapiirissä on lähes 1,4 miljardia transistoria. TMCn mukaan Näytön on suurin yhtion tuotantolinjoilla valmistettu ydin, sillä piirin pinta ala on 576 neliömillimetriä. Gt200 grafiikkapiirin Stream prosessorissa on kaksi ALUa ja yksi liukulukuyksikkö. Gt200 grafiikkapiirin stream prosessorit on jaoteltu kahdeksan kappaleen joukkoihin streaming moniprosessoreintiin jotka sisältävät kaksi erikoistoimintoyksikköä. Moniprosessoreissa on myös käskyvälimuisti, lukuvälimuisti ja jaettu 16 kilotavun kokoinen muisti joka kykenee sekä kirjoitus että lukuoperaatioihin. Tekstuuri/prosessointiklustereita on 10 kappaletta.


title: GeForce 200 -sarja

text: GT200 arkkitehtuurissa I/O logiikkaa hoidetaan NVIO piiriltä. GT200 grafiikkapiirin valmistuksessa pyrittiin saamaan aikaan kaksinkertainen suorituskyky 8800 GTX näytönohjaimeen verraten. Saada tasapainoinen arkkitehtuuri tulevaisuuden pelejä varten joissa käytetään monimutkaisempia varjostimia ja enemmän muistia.


title: GeForce 200 -sarja

text: GT200 grafiikkapiirissä on tietojen ja grafiikan käsittelyyn omat arkkitehtuuriset ominaisuudet. GTX 280 grafiikkapiirissä on 8 kappaletta 64 bittiä leveitä muistiohjaimia jolloin muistiväylä on 512 bittiä leveä. 260 grafiikkapiirissä on 7 60 bittistä muistiohjainta jolloin sen muistiväylä on 448 bittinen. GT200 arkkitehtuurissa Nvidia viittää varjostinyksikköihin nimellä Theard processor aikaisemman Stream processor nimen sijaan. Theard prosessorit on järjestetty kolmeen theard prosessing klusteriin joista jokaisessa on 8 theard prosessoria ja muistia 16kb datan käsittelyä varten. Klusteria kohden on käytössä 8 tekstuurisuodatinyksikköä.


title: GeForce 200 -sarja

text: GeForce 280 julkaistiin 16 kesäkuuta 2008. 280 näytönohjaimen grafiikkapiirin suorittamien rasterioperaatioiden määrä kellojaksoa kohti on 32. Muistiväylä on 512 bittinen. Tekstuuri/rasterointiprosessoreita on kymmenen. Streaming multiprosessoreita on 10.


title: GeForce 200 -sarja

text: GeForce 260 näytönohjaimen valmistuksessa hyödynnetään vaurioituneita GeForce 280 näytönohjaimia. GeForce 260 näytönohjaimessa on 192 streaming prosessoria.


title: GeForce 200 -sarja

text: GTX 295 ja 285 perustuvat samaan arkkitehtuuriin kuin GeForce 280 ja 260. Erona on valmistusprosessi joka on pienentynyt 65 nanometristä 55 nanometriin. Tämän ansiosta kellotaajuuksia on saatu korotettua ja lämmöntuottoa alennettua. GTX 295 näytönohjaimissa on kaksi piirilevyä. Molemmissa on GT200b grafiikkapiiri Näytönohjain on varustettu kahdella lisävirtaliittimellä joista toinen on kuusipinninen ja toinen kahdeksanpinninen. GeForce 295 n rakenteessa on hyvin paljon yhtäläisyyksiä Nvidian vuoden 2008 keväällä julkaiseman 9800 GX2 näytönohjaimen kanssa.


title: GeForce 200 -sarja

text: Nvidialta on tulossa GeForce 295 näytönohjain joka on rutistettu AMD Radeon 4870X2 -kortin tavoin yhteen piirilevyyn, joka sisältää molemmat garfiikkapiirit. Yhden piirilevyn 295 näytönohjaimessa grafiikkapiirin kellotaajuudet eivät ole muuttuneet. GDDR3 muistipiirejä näytönohjaimessa on 14 kpl ja ne toimivat 2 GhZ tehollisella kellotaajuudella. Uusiutuneessa mallissa piirilevyn koodinimi on P658 ja se on 27 cm pitkä. Molemmille grafiikkapiireille on oma kolmivaiheinen virransyöttö. Näytönohjaimessa on 6 ja 8 pinniset lisävirtaliittimet.


title: GeForce 200 -sarja

text: 2. huhtikuuta 2009 Nvidia julkaisi GeForce 275 mallinimellisen näytönohjaimen. GeForce 275 perustuu samaan piirilevyyn kuin GeForce GTX 260 näytönohjain. Näytönohjaimessa on 240 stream prosessoria jotka toimivat 1404 megahertsin kellotaajuudella. Näytönohjaimen grafiikkapiirin kellotaajuus on 633 megahertsiä ja muistiväylä on 448 bittiä leveä. Näytönohjain tarvitsee kaksi 6 pinnistä lisävirtaliitintä.


title: GeForce 200 -sarja

text: Nvidian näytönohjaimet tukevat myös PhysX fysiikkamoottoria sekä CUDAa.


title: GeForce 200 -sarja

text: Asus toi kesäkuussa 2009 markkinoille erikoisversion GTX 295 näytönohjaimesta. Näytönohjaimen piirilevy on Asuksen omaa suunnittelua ja siitä tehdään rajoitettu 1000 kappaleen erä.


title: HMS Vanoc

text: HMS Vanoc (viirinumero H33) oli Britannian kuninkaallisen laivaston Amiraliteetin V-luokan hävittäjä, joka palveli ensimmäisen maailmansodan lopulla sekä toisessa maailmansodassa. Aluksen nimi on yksi kuningas Arthurin pyöreän pöydän ritareista.


title: HMS Vanoc

text: Alus tilattiin 30. kesäkuuta 1916 osana vuosien 1916–1917 laivasto-ohjelman yhdeksättä tilausta John Brownilta Clydebankistä, missä köli laskettiin 20. syyskuuta. Alus laskettiin vesille 14. kesäkuuta 1917.


title: HMS Vanoc

text: "HMS Vanoc" vaurioitui ennen ensimmäisen maailmansodan päättymistä ja se siirrettiin korjausten valmistuttua Devonportin reserviin.


title: HMS Vanoc

text: Elokuussa 1939 alus palautettiin palvelukseen osallistuakseen reservin katselmukseen Weymouthissa, minkä jälkeen se siirrettiin sodanajan sijoituspaikkaansa Plymouthiin 11. hävittäjälaivueeseen osaksi läntisen reitin () alaisuudessa olevia saattajia. Alus osallistui sodan ensi kuukaudet kanaalin saattueiden suojaamiseen.


title: HMS Vanoc

text:
Alus liittyi 28. joulukuuta saattueeseen OG12 yhdessä "HMS Whirlwindin", "HMS Whitehallin" ja "HMS Wivernin" kanssa. Suojaus erkani seuraavana päivänä saattueesta ja palasi Plymouthiin. Alus liittyi 7. tammikuuta 1940 Liverpoolissa yhdessä "HMS Venetian", "HMS Viscountin" ja "HMS Volunteerin" kanssa suojaamaan saattuetta HG13, mistä se erkani 10. tammikuuta palaten Plymouthiin.
Alus suojasi 27. helmikuuta ensimmäistä Atlantin saattueetta OG20F yhdessä "HMS Scarboroughin", "HMS Wellingtonin" ja "Whirlwindin" kanssa. Alus erkani seuraavana päivänä saattueesta suojaten paluumatkalla saattueen HG20F Liverpooliin, jossa se erkani 3. maaliskuuta saattueesta ja aloitti paluumatkan Plymouthiin.


title: HMS Vanoc

text: Alus liittyi 15. maaliskuuta Liverpoolissa saattueeseen HG22F, mistä se erkani 18. maaliskuuta saattueen palattua Liverpooliin. Alus palasi tehtävästä vapauduttuaan Plymouthiin.


title: HMS Vanoc

text: Huhtikuussa alus liitettiin laivueen mukana Kotilaivastoon Norjan tapahtumien vuoksi. Siirron seurauksena laivueen tukikohta vaihtui Plymouthista Scapa Flowhun. Alus suojasi 9. huhtikuuta Narvikiin matkaavaa saattuetta (operaatio Rupert/R4).


title: HMS Vanoc

text: "HMS Vanoc" osallistui 29. huhtikuuta yhdessä "HMS Echon", "HMS Firedraken", "HMS Havelockin" ja "HMS Arrowin" kanssa Mon ja Bodön evakuointeihin. Viimeiset Norjasta evakuoitavat joukot kuormattiin Harstadista. Alus yhdessä "Chrorbyn" kanssa purjehti 17. huhtikuuta juuri ennen auringon nousua Namsokseen.


title: HMS Vanoc

text:
"HMS Vanoc" irrotettiin kesäkuussa Norjan evakuointioperaatiosta, minkä jälkeen se palasi saattuetehtäviin Plymouthiin. Alus evakuoi 16. kesäkuuta yhdessä "HMS Berkeleyn", "HMS Beaglen" ja "HMS Havelockin" kanssa joukkoja ja siviileitä St. Nazairesta (Operaatio Ariel). Alus suojasi 18. kesäkuuta St. Nazairea evakuoivia aluksia "RMS Georgicia", "SS Duchess of Yorkia", "SS Batoryä", "SS Sobieskia" ja kuutta pienempää alusta, joilla oli kaikkiaan noin 24 000 sotilasta. Operaation päätyttyä "HMS Vanoc" palasi heinäkuussa saattuetehtäviin sijoitettuna Liverpooliin.
"HMS Vanoc" pelasti 4. elokuuta merestä 71 saattueessa HX60 matkanneiden brittiläisten kauppalaivojen "SS Gogovalen" ja "SS King Alfredin" (5272 grt) miehistönjäsentä. Alukset oli torpedoimalla upottanut noin 300 merimailia Bloody Forelandista länsiluoteeseen () Saksan laivaston sukellusvene "U-52" (Otto Salman).


title: HMS Vanoc

text: "HMS Vanoc" suojasi 29. marraskuuta yhdessä "HMS Witchin" ja "HMS Volunteerin" kanssa Ranskan rannikolle miinoitusta rakentavaa "HMS Icarusta" (operaatio JH). Operaation jälkeen suojana olleet alukset jatkoivat saattueiden suojaamista.


title: HMS Vanoc

text: "HMS Vanoc" liitettiin maaliskuussa 1941 5. Saattajaryhmään, jonka mukana se otti osaa saattueen HX112 suojaamiseen. Tehtävän aikana alus upotti 17. maaliskuuta Islannista kaakkoon () syvyyspommein ja lopulta törmäämällä sukellusvene "U-100":n sekä yhdessä "HMS Walkerin" kanssa sukellusveneässä Otto Kretschmerin "U-99".


title: HMS Vanoc

text: "HMS Vanoc" pelasti 27. heinäkuuta merestä kuusi brittiläisen kauppalaivan "Hawkingen" eloonjäänyttä, minkä sukellusvene "U-203" oli torpedoimalla upottanut 800 merimailia Fastnetistä lounaaseen (). Alus pelasti 28. elokuuta yhdessä "HMS Walkerin" kanssa merestä 58 saattueessa SC42 matkanneen brittiläisen kauppalaivan "Otaion" miehistönjäsentä, minkä sukellusvene "U-558" (Günther Krech) oli upottanut torpedoimalla 330 merimailia Fastnet Rockista länteen ().


title: HMS Vanoc

text: "HMS Vanoc" siirrettiin maaliskuussa 1942 Saattajaryhmä B5:een, jonka muina aluksina olivat hävittäjät "HMS Havelock", "HMS Caldwell", "HMS Walker", "HMS Swale" ja korvetit "HMS Pimpernel", "HMS Godetia", "HMS Saxifrage", "HMS Buttercup" sekä "HMS Lavender". Saattajaryhmä siirrettiin perustamisen yhteydessä Karibian merireittien suojaksi, mistä se palasi vuoden kuluttua Keskisenatlantin saattajaosastoon suojatessaan saattuetta SC-122.


title: HMS Vanoc

text: "HMS Vanoc" upotti 16. maaliskuuta 1944 Hedgehog-sukellusveneentorjuntaheittimellä yhdessä "HMS Affleckin" ja kolmen Yhdysvaltain laivaston Catalina lentoveneen (VP-63) kanssa sukellusveneen "U-392" (), jonka koko 52 hengen miehistö sai surmansa.


title: HMS Vanoc

text: "HMS Vanoc" törmäsi 21. tammikuuta 1945 miinanraivaustroolari "HMS Computatoriin" Normandian edustalla, jolloin troolari upposi ja se itse vaurioitui pahoin. Alus myytiin romutettavaksi 26. heinäkuuta.


title: Petrovsk-Zabaikalskin piiri

text: Petrovsk-Zabaikalskin piiri () on kunnallinen itsehallintoalue Taka-Baikalian aluepiirissä Venäjällä. Vuonna 1926 perustetun piirin pinta-ala on 8 700 neliökilometriä. Asukkaita on 20 400 henkeä (vuonna 2009).


title: Petrovsk-Zabaikalskin piiri

text: Petrovsk-Zabaikalskin piiri sijaitsee Taka-Baikalian alupiirin lounaisosassa. Idässä se rajoittuu Hilokin ja etelässä Krasnyi Tšikoin piireihin sekä lännessä ja pohjoisessa Burjatian tasavaltaan. Seudun halki virtaa Hilokjoki.


title: Petrovsk-Zabaikalskin piiri

text: Piiriin kuuluvat Baljagan, Novopavlovkan ja Tarbagatain kaupunkimaiset taajamat sekä 10 maalaiskuntaa: Baljaga-Katangar, Harauz, Hohotui, Katajevo, Katangar, Maleta, Peski, Tolbaga, Ust-Obor ja Zugmara. Hallinnollinen keskus on Petrovsk-Zabaikalskin kaupunki, joka ei kuulu piirin yhteyteen, vaan muodostaa erillisen kaupunkipiirikunnan. Asutuskeskuksia on yhteensä 25.


title: Petrovsk-Zabaikalskin piiri

text: Asutus on keskittynyt Hilokjoen laaksoon. Asukkaat ovat etupäässä venäläisiä, ukrainalaisia ja burjaatteja.


title: Petrovsk-Zabaikalskin piiri

text: Piirin kautta kulkee Siperian rautatie sekä Irkutskin ja Tšitan välinen M55-valtatie. Seudun taloudellinen keskus Petrovsk-Zabaikalski on kehittynyt vuonna 1789 perustetun rautatehtaan ympärille. Tehdas suljettiin 2000-luvun alussa. Nykyään piirissä toimii Tarbagatain konepaja, puunhankinta- ja puunjalostusyrityksiä, rakennus-, kevyttä ja elintarviketeollisuutta. Maatalous on keskittynyt maidon ja lihan tuotantoon.


title: Petrovsk-Zabaikalskin piiri

text: Paikallislehtenä ilmestyy "Petrovsk-Zabaikalskije ogni" (”Petrovsk-Zabaikalskin valot”). Nähtävyyksiin kuuluu arkkienkeli Mikaelin tsasouna Tolbagan kylässä. Seudulla on useita arkeologisia muistomerkkejä.


title: Boxer

text: Boxer tai The Boxer voi tarkoittaa ainakin seuraavia:


title: Haitin maanjäristys 2010

text: Haitin maanjäristys 2010 oli 7,0 momenttimagnitudin maanjäristys, joka tapahtui 12. tammikuuta 2010 kello 16:53:10 paikallista aikaa (21:53:10 UTC). Sen keskus oli noin 25 kilometriä Haitin pääkaupungista Port-au-Princesta länsilounaaseen.


title: Haitin maanjäristys 2010

text: Järistys oli voimakkain Haitissa sinä aikana, jona järistyksiä on rekisteröity. Se tuntui myös naapurimaassa Dominikaanisessa tasavallassa sekä Kuubassa. Järistyksen jälkeen Haitissa koettiin noin 50 jälkijäristystä. Heti maanjäristyksen jälkeen annettiin tsunamivaroitus, joka koski Haitia, Dominikaanista tasavaltaa, Kuubaa ja Bahamasaaria. Varoitus peruttiin myöhemmin.


title: Haitin maanjäristys 2010

text: Maanjäristyksessä kuoli yli 220 000 ihmistä. Port-au-Prince kärsi järistyksessä lähes täydellisen tuhon. Noin 60–80 prosenttia rakennuksista vaurioitui jollain tavalla. Punaisen Ristin mukaan järistys vaikutti ainakin kolmen miljoonan ihmisen elämään eli kolmannekseen haitilaisista.


title: Haitin maanjäristys 2010

text: Kansainvälinen orpolapsia auttava SOS-järjestö arvioi kymmenientuhansien lasten jääneen orvoiksi. Monet maat nopeuttivat haitilaisten lasten adoptiota. Jo ennen maanjäristystä Haitissa oli noin 380 000 lasta orpo- tai ryhmäkodeissa.


title: Haitin maanjäristys 2010

text: Pääkaupungissa sortui monia rakennuksia. Yhdistyneet kansakunnat arvioi noin 300 000 ihmisen menettäneen kotinsa. Pahasti vaurioituneiden rakennusten joukossa olivat myös presidentin virka-asunto, Haitin parlamenttitalo, Port-au-Princen tuomiokirkko ja useiden ministeriöiden rakennukset. Lisäksi YK:n rauhanturvaajien päämaja, yliopistorakennuksia ja Maailmanpankin konttori tuhoutuivat. YK:n mukaan sen työntekijöistä 92 kuoli.


title: Haitin maanjäristys 2010

text: Luterilaisen maailmanliiton Haitin-ohjelman johtajan Sylvia Raulon mukaan Port-au-Princen seudulla asui 2–3 miljoonaa ihmistä, jotka tarvitsivat hyvinkin nopeasti ulkopuolista apua. Raulon mielestä polttavia kysymyksiä olivat veden ja ruoan saanti.


title: Haitin maanjäristys 2010

text: Kansainvälisen avun saapumista alueelle hidasti vaurioitunut infrastruktuuri. Toussaint Louverturen kansainvälisellä lentoasemalla on vain yksi kiitotie, minkä vuoksi kenttä ruuhkautui ja kaikkia lentoja ei pystytty ottamaan vastaan.


title: Haitin maanjäristys 2010

text: Yli 20 valtiota ja kymmenet avustusjärjestöt lähettivät apua Haitille 16. tammikuuta 2010. Avun viennissä oli ainakin aluksi hidasteita: Lentokenttä oli vaurioitunut, kenttä pieni, kiitoteitä yksi ja koneiden purku hidasta. Port-au-Princen satama oli vaurioitunut ja suljettu. Tiet maanjäristysalueella olivat monin paikoin poikki. Kuorma-autoja oli vähän. Maailman ruokaohjelma toimitti El Salvadorista elintarvikkeita kuukaudeksi kahdelle miljoonalle haitilaiselle. Eri maiden avustukseen sisältyi lääkäreitä, pelastustyöntekijöitä, kenttäsairaaloita ja lääkkeitä.


title: Haitin maanjäristys 2010

text: Tallink-varustamon väitettiin "Postimees"-lehden mukaan valmistelevan Superfast-luokan matkustajalautan lähettämistä alueelle. Aluksen oli tarkoitus olla tilapäismajoituksena maanjäristyksen uhreille. Yhtiö ei halunnut kommentoida asiaa mutta aloitti miehistön hepatiittirokotukset, mikä ennakoi lähtöä.


title: Haitin maanjäristys 2010

text: Euroopan unioni lupasi Haitille 420 miljoonaa euroa.


title: Haitin maanjäristys 2010

text: Tammikuun 23. päivänä yli sata muusikkoa ja näyttelijää esiintyi "Hope for Haiti Now" -konsertissa, joka on laajin koskaan järjestetty television hyväntekeväisyyskeräys. Se kuvattiin samanaikaisesti New Yorkissa, Los Angelesissa, Lontoossa ja Haitilla ja televisioitiin ympäri maailmaa. Konsertissa esitetyistä kappaleista koottiin albumi, joka nousi ensimmäiseksi Yhdysvaltain albumilistalla. Se on ensimmäinen listaykkösenä ollut albumi, jota on myyty vain digitaalisesti. Haitin uhrien hyväksi levytettiin hyväntekeväisyyskappaleita, joista merkittävimmät ovat cover-versiot kappaleesta "We Are the World" ja R.E.M:n kappaleesta "Everybody Hurts". Justin Bieber, Celine Dion, Janet Jackson ja monet muut tunnetut artistit ensiintyivät molemmilla kappaleilla.


title: Haitin maanjäristys 2010

text: 25. tammikuuta Montrealissa pidettiin kansainvälinen kokous, jossa käsiteltiin Haitin jälleenrakennusta. Samalla tiedotettiin Yhdysvaltojen isännöimästä avustuskokouksesta, joka pidettiin 31. maaliskuuta YK:n päämajassa New Yorkissa. New Yorkiin kokoontui yli 130 maata, jotka lupasivat yhteensä noin neljä miljardia euroa Haitin tukemiseen kahden seuraavan vuoden aikana. Myös tämän jälkeen tukemista jatkettaisiin. Apu toimitettiin Maailmanpankin, Amerikan kehityspankin ja YK:n valvoman rahaston kautta.


title: Haitin maanjäristys 2010

text: Ennen maanjäristystä Haitin ulkomaanvelka oli noin 890 miljoonaa dollaria. Eniten velkaa maa oli kansainvälisille rahoituslaitoksille. Helmikuussa G7-maat lupasivat antaa Haitille anteeksi tämän kaikki kahdenväliset velat, mutta kyse oli suhteellisen pienestä rahasummasta. Toukokuussa Maailmanpankki mitätöi Haitin 29:n miljoonan euron arvoiset velat.


title: Haitin maanjäristys 2010

text: Raunioista onnistuttiin pelastamaan yli 130 ihmistä, mikä on pelastustyöntekijöiden mukaan ennätysmäärä vastaaviin katastrofeihin verrattuna.


title: Haitin maanjäristys 2010

text: Kirkon Ulkomaanapu avusti Haitia 150 000 eurolla. Kirkon Ulkomaanapu lähetti Haitiin vedenpuhdistuslaitteita. Suomen Punainen Risti (SPR) lähetti 15. tammikuuta liikkuvan klinikan henkilökuntineen ja kaksi avustajaa. Mukaan otettiin mahdollisuuksista riippuen myös pressuja ja muita suojamateriaaleja. Ulkoministeriö myönsi torstaina SPR:lle 750 000 euroa Haitin avun lähettämiseksi maanjäristysalueelle. Lisäksi Suomi osallistui 12,7 miljoonalla eurolla Haitin jälleenrakennukseen. Keräyksiin osallistuivat myös monet muut järjestöt, kuten World Vision, Plan Suomi, Fida ja niin edelleen.


title: Haitin maanjäristys 2010

text: Haitin maanjäristyksen uhrien avustaminen oli vuonna 2010 vuosittaisen valtakunnallisen yhteisvastuukeräyksen kohde.


title: Haitin maanjäristys 2010

text: Presidentti Barack Obama lupasi apua Haitille. Yhdysvallat avusti Haitia 100 miljoonalla dollarilla ja lähetti alueelle 300 hengen ryhmän lääkintähenkilökuntaa. Alueelle lähetettiin myös 11 000 sotilasta, jotka yrittivät turvata avustustoimintaa ja vakauttaa sekasortoista tilannetta.


title: Haitin maanjäristys 2010

text: Vuonna 2009 Haitin bruttokansantuote laski 15 prosenttia maanjäristysten vuoksi. Haitin pääministeri Michèle Pierre-Louis oli pyytänyt miljardia dollaria uudelleenrakentamiseen. 20 maata ja rahoittajaa, mukaan lukien maailmanpankki ja kansainvälinen valuuttarahasto, päättivät Haitin tuesta Washingtonissa.


title: Haitin maanjäristys 2010

text: Lähestyvän sade- ja myrskykauden pelättiin lisäävän kulkutautien määrää, maanvyöryjä sekä tulvia.


title: National Geographic

text: National Geographic voi tarkoittaa seuraavia:


title: Shihan

text: Shihan on japanilainen arvonimi, joka japanilaisissa kamppailulajeissa myönnetään lajissa erittäin korkean tason saavuttaneelle henkilölle. Se eroaa myöntämisperusteiltaan Shōgō-arvo Hanshista, eikä näitä voi rinnastaa.


title: Shihan

text: Eri kamppailulajien järjestöillä on erilaisia vaatimuksia arvonimen myöntämiselle, mutta lähtökohtaisesti shihan-arvonimen saadakseen tulee lajissa saavuttaa vähintään 6. danin vyöarvo. Esimerkiksi Bujinkan Budō Taijutsussa arvon saavuttaakseen on jonkin toisen shihanin alettava kutsua henkilöä kyseisellä arvonimellä. Judossa puolestaan japanilainen opettaja tulee automaattisesti shihaniksi saavutettuaan 6. danin vyöarvon. Aikikai aikidossa arvonimen voi myöntää vain lajiorganisaation päämaja Aikikai Hombu Dojo.


title: Shihan

text: Joissakin tapauksissa oikeus myöntää musta vyö (dan-arvo) oman lajinsa organisaation nimissä on liitetty shihan-arvonimeen, mutta yleensä se ei ole suorassa yhteydessä dan-arvojen myöntöoikeuksiin.


title: National Geographic (lehti)

text: National Geographic on National Geographic Societyn virallinen kuukausittain julkaistu tiede- ja aikakauslehti. Lehden ensimmäinen painos julkaistiin vuonna 1888.


title: National Geographic (lehti)

text: Tyypillisesti sen kantta reunustava keltainen värikehys on lehden rekisteröimä tavaramerkki. Lehti tunnetaan korkealaatuisista artikkeleistaan, valokuvistaan ja kartoistaan. Lehteä julkaistaan englannin lisäksi useilla muilla kielillä, muun muassa suomeksi.


title: National Geographic (lehti)

text: 9. syyskuuta 2015 National Geographic Society julkisti 21st Century Foxin kanssa tehdyn sopimuksen, jossa lehden julkaisijaksi tuli uusi yhtiö, National Geographic Partners, jota kontrolloi 21st Century Fox.


title: Koskenniska

text: Koskenniska on pieni maalaiskylä Iitin pohjoisosassa Kymijoen itärannalla. Vastarannalla on Vuolenkosken kylä sekä kylän posti- ja kauppapaikka Huutotöyry. Koskenniskassa on asukkaita alle 100, mutta väkiluku kasvaa kesäisin ”mökkiläisten” ansiosta merkittävästi.


title: Koskenniska

text:
Koskenniska on noin 80–120 metrin korkeudella merenpinnasta, korkeimpana kohtana Ojamäki.
Itä–länsi-suunnassa Koskenniskan kylän läpi kulkee osa Salpausselän harjua, johon vesi on puhkaissut aikanaan uoman, josta kohtaa varsinainen Kymijoki alkaa. Uomaan on tehty maantie- ja kävelysillat vehnämyllyn viereen. Silloilta näkyy joen alajuoksulla Koskenniskaan rakennettu vesivoimalaitos, jonka länsipuolella kuohui ennen voimalaitoksen rakentamista Pietilän koski. Yläjuoksulta, entisen Koskenniskan kosken alueelta, alkaa kesämökkien reunustama Konnivesi. Vesireitti jatkuu Heinolaan, jonne on matkaa vajaa 20 kilometriä, ja sieltä aina Päijänteelle asti. Kimolan uittokanava alkaa Koskenniskasta ja päättyy alajuoksulla Jaalaan Pyhäjärvelle. Vierumäki ja sen urheiluopisto vapaa-ajanviettomahdollisuuksineen on 15 km:n ja Lahti noin 35 km:n päässä. Kouvolaan matkaa kertyy noin 50 km.


title: Sergei Movsesian

text: Sergei Movsesian (s. 3. marraskuuta 1978 Tbilisi, Georgia) on slovakialainen shakin suurmestari. Movsesian syntyi Tbilisissä, Georgiassa. Hän muutti perheensä kotimaahan, Armeniaan, jossa hän asui teini-ikäänsä asti. Nykyisin hän asuu Tšekissä ja edustaa Slovakiaa.


title: Tšitan piiri

text: Tšitan piiri () on kunnallinen itsehallintoalue Taka-Baikalian aluepiirissä Venäjällä. Vuonna 1937 perustetun piirin pinta-ala on 16 100 neliökilometriä. Asukkaita on 60 700 henkeä (vuonna 2009).


title: Tšitan piiri

text: Tšitan piiri sijaitsee Taka-Baikalian aluepiirin länsiosassa. Koillisessa se rajoittuu Tungokotšenin, idässä Karymskojen, etelässä Duldurgan ja Uljotyn piireihin, lännessä Hilokin piiriin sekä luoteessa Burjatian tasavaltaan. Seudulla virtaavat Ingoda ja Hilok-joet.


title: Tšitan piiri

text: Piiriin kuuluvat Atamanovkan, Jablonovon ja Novokrutšininskin kaupunkimaiset taajamat sekä 20 maalaiskuntaa: Aleksandrovka, Arahlei, Beklemiševo, Domna, Ingoda, Jelizavetino, Kolotšnoje, Leninski, Lesnoi Gorodok, Makkavejevo, Novaja Kuka, Novotroitsk, Olengui, Šiškino, Sivjakovo, Smolenka, Sohondo, Ugdan, Verh-Tšita ja Zasopka. Hallinnollinen keskus on Tšitan kaupunki, joka ei kuulu piirin yhteyteen, vaan muodostaa erillisen kaupunkipiirikunnan. Asutuskeskuksia on yhteensä 57.


title: Tšitan piiri

text: Pääelinkeino on maatalous, joka on erikoistunut maidon ja lihan tuotantoon sekä vihannesten ja perunan viljelyyn. Makkavejevossa ja Novaja Kukassa on suurkanalat. Lisäksi on elintarvike-, metsä- ja rakennustarviketeollisuutta. Piirin kautta kulkee Siperian rautatie sekä M55 ja M58 -valtatiet.


title: Tšitan piiri

text: Nähtävyyksiin kuuluu Irgenin kylän tsasouna. Seudulla on useita arkeologisia ja luonnonmuistomerkkejä.


title: Harri Kotilainen

text: Harri Kotilainen on suomalainen vuonna 1963 syntynyt ja Äänekoskella vaikuttava raviohjastaja ja -valmentaja. Hän on ajanut urallaan vuoteen 2013 mennessä 4485 lähtöä, joista 597 on päätynyt voittoon. Vuonna 2009 hän ajoi 356 lähtöä, joista hän sai 52 ykkössijaa ja voittorahoja kertyi liki 100 000 euroa. Koko uransa aikana Kotilainen on voittanut 915 000 euroa. Hän ajoi vuonna 2009 Villinmiehen tammakilvan voittoon hevosella Helmin Roosa. Helmin Roosa osallistui myös Kuninkuusravien ravikungatarkilpailuun vuonna 2012 Kotilaisen ohjastamana. Helmin Roosa oli kuningatarkilpailun ensimmäisellä matkalla 9., mutta toisella matkalla se hylättiin. Näin ollen Helmin Roosa ei osallistunut kokonaiskilpailuun. Kotilainen valittiin Keski-Suomen vuoden ohjastajaksi 2009.


title: Uskali Mäki

text: Ismo Uskali Mäki (s. 8. helmikuuta 1951 Helsinki) on suomalainen tieteenfilosofi. Hän on erikoistunut yhteiskuntatieteiden ja taloustieteen filosofiaan, jossa hän lukeutuu alan kansainväliseen kärkeen. Lisäksi Mäki on tutkinut muun muassa tieteellistä realismia, tieteellisten teorioiden ja mallien luonnetta sekä monitieteisyyttä.


title: Uskali Mäki

text: Mäki on toiminut muun muassa filosofian ja taloustieteen instituutin johtajana Rotterdamin Erasmus-yliopistossa Alankomaissa. Tällä hetkellä hän on sekä professori että akatemiaprofessori (kaudet 2006–2011 ja 2012–2017) Politiikan ja talouden tutkimuksen laitoksella (käytännöllisen filosofian oppiaineessa) Helsingin yliopistossa. Hän johtaa Suomen Akatemian rahoittamaa Yhteiskuntatieteiden filosofian tutkimuksen huippuyksikköä (TINT).


title: Jevgeni Tomaševski

text: Jevgeni Jurevitš Tomaševski (; s. 1. heinäkuuta 1987 Saratov, Venäjä) on shakin suurmestari. Vuonna 2009 hän voitti shakin Euroopan mestaruuden.


title: Salomon Jadassohn

text: Salomon Jadassohn (13. elokuuta 1831 Wrocław, Preussi – 1. helmikuuta 1902 Leipzig, Saksa) oli saksalainen säveltäjä, kapellimestari, musiikkiteoreetikko ja opettaja. Hän opiskeli aluksi Breslaussa, sitten Leipzigin konservatoriossa ja vielä Weimarissa 1849–1852 Franz Lisztin johdolla pianonsoittoa sekä uudelleen Leipzigissa vuoteen 1853 sävellystä yksityisesti Moritz Hauptmannin oppilaana.


title: Salomon Jadassohn

text: Jadassohn opetti Leipzigissa pianonsoittoa ja johti paikallisen synagogan kuoroa 1865, Psalterion kuoroyhdistystä 1866 sekä musiikkiyhdistys Euterpen konsertteja 1867–1869. Vuonna 1871 hän alkoi opettaa Leipzigin konservatoriossa harmoniaoppia, kontrapunktia, sävellystä ja pianonsoittoa. Vuonna 1893 Jadassohn nimitettiin professoriksi.


title: Salomon Jadassohn

text: Jadassohn sävelsi teoksia orkesterille, kuorolle, lauluäänelle, pianolle ja kamarimusiikkikokoonpanoille. Hänellä on yli 140 opusnumeroitua teosta. Parhaiten tunnettuja sävellyksiä ovat serenadi orkesterille (opus 35), kaksi serenadia pianolle (opus 8 ja 125), balettimusiikki (opus 58) ja lauluduetot (opus 9, 36, 38 ja 43). Lisäksi hän sovitti Bachin, Brahmsin, Chopinin, Mendelssohnin, Schubertin, Schumannin ja Wagnerin teoksia.


title: Salomon Jadassohn

text: Jadassohnin teoksia on käännetty useille kielille, mutta ei suomeksi.


title: Tasaisesti kiihtyvä liike

text: Tasaisesti kiihtyvä liike on liikettä, jonka kiihtyvyys on vakio.


title: Tasaisesti kiihtyvä liike

text: Tasaisesti kiihtyvä liike ei välttämättä ole suoraviivaista. Fysiikassa kiihtyvyys on tosin vektorisuure, johon kuuluu sen suuruuden ohella myös suunta. Kuitenkin on mahdollista, että kiihtyvyyden suunta poikkeaa liikkeen suunnasta. Näin on laita esimerkiksi heittoliikkeessä.


title: Tasaisesti kiihtyvä liike

text:
Jos kappale on tasaisesti kiihtyvässä liikkeessä ja sen nopeus tietyllä hetkellä on formula_1, nopeus ajan "t" kuluttua on
missä "a" on liikkeen kiihtyvyys. Kappaleen tässä ajassa kulkema matka on